Ljajić: ''Uželeo sam se reprezentacije, nije mi bilo lako'' - Sportska kladionica PINN BET\nLjajić: ''Uželeo sam se reprezentacije, nije mi bilo lako''\nFudbaler Torina Adem Ljajić rekao je danas da je srećan što se vratio u reprezentaciju Srbije, da će učiniti sve da dokaže da zaslužuje mesto u državnom timu i da će doprineti dobrim rezultatima.\nFudbaleri Srbije igraće protiv Moldavije 2. septembra u Beogradu, a tri dana kasnije u Irskoj, u kvalifikacijama za Svetsko prvenstvo 2018. godine.\n"Uželeo sam se reprezentacije i saigrača. Srećan sam što sam opet tu, što sam dobio novu šansu, na meni je da dokažem da to zaslužujem. Pratio sam reprezentaciju, mislim da smo na dobrom putu da ostvarimo ciljeve. Nadam se ću doprineti rezultatima", rekao je Ljajić novinarima u Staroj Pazovi na okupljanju reprezentacije.\nLjajić se prošli put u reprezentaciju kod tadašnjeg selektora Ljubinka Drulovića vratio uoči utakmice u Dablinu, a upitan da to prokomentariše, rekao je da se nada da će ekipa i ovog puta napraviti dobar rezultat.\n"Gledao sam prvu utakmicu protiv Moldavije, danas svi igraju fudbal. Mislim da smo kvalitetniji i nadam se da ćemo ostvariti dobar rezultat. Zadovoljan sam sezonom, dao sam dva gola, u dobroj sam formi, fizički sam spreman. Na selektoru je da odluči na kojoj ću poziciji igrati, a ja ću se potruditi da pružim makismum", rekao je Ljajić i dodao da o povratku u reprezentaciju nije razgovarao sa svojim trenerom Sinišom Mihajlovićem.\nLjajić nije bio pozvan u tim tokom dosadašnjih kvalifikacija.\n"Nije mi bilo lako, ali reprezentacija je pravila dobre rezultate i pokazalo se da mogu bez mene i bez bilo koga. Pratio sam ih i srećan sam što su imali tako dobre rezultate. Sada sam opet sa njima i nadam se da ćemo tako nastaviti", naveo je Ljajić.\nReprezentacija Srbije je prva na tabeli sa 12 bodova, koliko ima i Irska na drugom mestu. Vels i Austrija imaju po osam, Gruzija ima tri boda, a poslednjeplasirana Moldavija sakupila je dva.


Destinacije - Beograd Travel\nHomeBeograd i okolinaDestinacije\nDestinacije\tKarastojković Saša\t2016-12-18T13:03:01+00:00\nSrbija, dragulj Evrope\nKada govorimo o prirodnim lepotama neke zemlje, Srbija je istinski dragulj Evrope. Njene visoke planine i prostrane doline, guste šume i prelepe pećine, nude raznovrsne izazove svim ljubiteljima prirode i divljine. Srbija je savršeno mesto za sve one koji poseduju avanturistički duh. Neke od životinjskih i biljnih vrsta koje su u drugim delovima Evrope nestale, još se mogu pronaći u srpskim šumama i močvarama, u prelepom prirodnom okruženju zemlje. Posetioci Srbije mogu da posete Beograd i uživaju u hedonizmu velegrada, da se zatim zapute ka manjim mestima u kojima život protiče sporije, da bi na kraju krenuli u avanturu i obišli predele izuzetne prirodne lepote.\nKada krenuti na putovanje\nZime u Srbiji znaju da budu hladne i uglavnom sa snegom, tako da je to dobro vreme za posetu Srbiji ukoliko želite da odmor provedete u skijanju i obidjete neke od poznatih zimskih destinacija kao što su Kopaonik, Zlatibor ili Tara. Ukoliko to nije slučaj, najbolji meseci za posetu su od kasnog proleća do rane jeseni. Letnje temperature nisu previše visoke, osim možda u pojedinim danima avgusta.\nU zavisnosti od interesovanja, turistička poseta Srbiji se može poklopiti sa nekim od dogadjanja, kao što je recimo poznati Exit festival koji se svakog jula održava u Novom Sadu, ili sabor trubača u Guči koji se održava svakog avgusta, dok se u oktobru može posetiti Beogradski muzički festival BEMUS.\nUglavnom, najprijatniji meseci su maj, jun i septembar, a prirodne lepote Srbije se mogu obilaziti i do sredina oktobra jer je vreme i tada uglavnom toplo, i prepustiti se uživanju u zlatnim jesenjim bojama.\nBeograd je obavezna destinacija za sve koje interesuju kultura i istorija jer je prestonica Srbije bogata kulturno istorijskim spomenicima, muzejima, galerijama i pozorištima. Oni koji su naklonjeniji hedonizmu ovde će uživati u nekima od najboljih restorana i noćnih klubova u jugoistočnoj Evropi. Slično može da se kaže i za Novi Sad, drugi po veličini grad u Srbiji, koji sve ovo nudi u manjoj meri, ali rafiniranije. Nizvodno uz Dunav, na nekih 130km od glavnog grada, nailazi se na Golubačku tvrdjavu, pravi zamak iz bajke, smeštan na ulazu u Djerdapsku klisuru. Tridesetak kilometara dalje niz Dunav nailazi se na lepenski Vir, na ostatke velikog neolitskog naselja izgradjenog još pre 9500 godina. Nekih 300km južnije se nalazi prelepi srpski srednjevekovni manastir Studenica, a dalje ka jugu je još jedan poznati manastir Manasija. Na severu Srbije možete obići Suboticu, grad sa bogatom arahitekturom ili Sremske Karlovce u kojima se nalaze divne gradjevine iz perioda habsburške monarhije. Oni koji vole železnicu uživaće u Beogradskim letnjim ekskurzijama ‘Šarganskom osmicom’.\nNa jugu možete posetiti Niš, treći po veličini grad u Srbiji, u kome se nalazi ‘Ćele kula’, spomenik iz prvog srpskog ustanka koji je tadašnja turska vlast izgradila od glava srpskih boraca palih za oslobodjenje Srbije, u bici na Čegru. U blizini Niša se nalaze gradovi Pirot i Vranje u kojima se još u arhitekturi vide ostaci otomanske vladavine.\nU Srbiji se mogu obići i mnoga druga skrivena mesta velike lepote, nacionalni parkovi, njene planine i jezera i poznate banje. Srbija je lepa, topla i prijateljska zemlja, i za većinu stranih turista zemlja puna neistraženih predela. U Srbiji se mogu videti i obići drevne srpske srednjevekovne tvrdjave koje čine deo evropskog i svetskog nasledja, ili se može prepustiti divljoj energiji poznatih letnjih festivala i noćnih klubova. Ovde se može okusiti drevna istorija srpskog naroda i uživati u svim čarima modernog sveta.


parlamentarni izbori - Sputnjik Srbija\n02:31 17 April 2021\nPostoji velika verovatnoća da će u Bugarskoj biti održani vanredni parlamentarni izbori, izjavio je predsednik Udruženja socioloških agencija „Galup interenešenal“ Kinčo Stojčev nakon prebrojavanja većine glasova.\nJoš jedan dokaz da Kosovo nije država: Kurti ne može da bude ni poslanik, ali može premijer\nKako Kosovo nije država, tako se i njegovi zakoni tako mogu zvati samo uslovno, jer imaju kvazipravnu dimenziju. Tako je moguće da lider Samoopredeljenja Aljbin Kurti ne može da bude kandidat za poslanika, ali je sasvim moguće da bude premijer u Prištini, kaže za Sputnjik profesor Pravnog fakulteta u Kosovskoj Mitrovici, Dušan Čelić.\nParlamentarni izbori u Bugarskoj odloženi nedelju dana zbog pandemije\nPredsednik Bugarske Rumen Radev odložio je parlamentarne izbore nedelju dana zbog pandemije virusa korona i saopštio da će oni biti održani 4. aprila.\nSituacija u Kirgiziji se smiruje: Novi parlamentarni izbori za mesec dana\nCentralna izborna komisija Kirgizije odredila je 20. decembar za datum ponavljanja parlamentarnih izbora, izjavio je portparol Centralne komisije za izbore i referendume.\nPremijer Đoković, ministar kulture Aca Lukas: Kladioničarska iznenađenja za junske izbore u Srbiji\nParlamentarni izbori u Srbiji biće održani 21. juna, a neke kladionice već su organizovale klađenje i formirale kvote za izbor – predsednika Vlade, ministara, predsednika opštine Paraćin, gradonačelnika Šapca... Na kladioničarskoj listi za premijersku fotelju našao se čak i Novak Đoković, a kvotu za ministra ima i Aca Lukas.\nIzbori u Srbiji 26. aprila\nPredsednik Srbije Aleksandar Vučić raspisao je danas parlamentarne izbore za 26. april.\nŠta su dogovorili vlast i deo opozicije oko promene izbornih uslova u Srbiji\nZavršeni su pregovori koji su trajali skoro pola godine između srpske vlasti i dela opozicije o uslovima za sprovođenje predstojećih parlamentarnih izbora u Srbiji. U razgovorima su učestvovali i predstavnici Evropskog parlamenta, a deo rešenja je usaglašen.\nPobeda na izborima, reputacija i rezultati: Putin o zadacima Jedinstvene Rusije\nPredsednik Rusije Vladimir Putin izjavio je da će upravo rezultati koji su do sada postignuti biti glavni argument u predstojećoj predizbornoj kampanji partije Jedinstvena Rusija.\nPovratak „Zaboravljenog“: Čeka li Grčku novi politički lom\nPojava Janisa Varufakisa na političkoj sceni Grčke u predvečerje evropskih izbora bilo je veliko iznenađenje, a s obzirom na broj glasova koje je dobio, bivši grčki ministar finansija ima šanse da uđe i u Parlament te zemlje.\nGrojsman neće sa Porošenkom na izbore\nUkrajinski premijer u ostavci Vladimir Grojsman izjavio je da neće praviti koaliciju sa bivšim predsednikom Petrom Porošenkom na narednim parlamentarnim izborima.\nStigli konačni rezultati: Socijalisti pobednici izbora u Moldaviji\nPartija socijalista Moldavije, koja podržava predsednika te zemlje Igora Dodona i zalaže se za obnavljanje odnosa sa Rusijom, pobedila je na parlamentarnim izborima, potvrdila je Centralna izborna komisija.\nProruski socijalisti pobedili na izborima u Moldaviji\nPartija socijalista Moldavije vodi na parlamentarnim izborima u zemlji, saopštila je predsednica Centralne izborne komisije Alina Rusu.\nRaspušten Parlament Izraela, izbori 9. aprila\nKneset je večeras izglasao svoje raspuštanje i raspisao izbore za 9. april.\nBudi se desnica i tamo gde je decenijama spavala\nUlazak partije krajnje desnice u jedan Parlament u Španiji posle 36 godina ukazuje ne samo da politička scena u toj državi nije više rezervisana za dve godinama dominantne partije, nego da talas nove evropske desnice ima i te kako jak zamajac pred naredne izbore za Evropski parlament.\nŠvedska udesno! Velike tektonske promene Evrope „zarazile“ i sever\nRezultati parlamentarnih izbora u Švedskoj, ma koliko za neke bili šokantni, očekivani su kako u odnosu na predizborne ankete, tako i u širem kontekstu Evrope gde su partije levog centra poslednjih godina pretrpele čitav niz poraza, kaže za Sputnjik Milan Igrutinović iz Instituta za evropske studije.\nŠvedska: Desni centar vodi, rast antimigrantskih Švedskih demokrata\nPrema anketama, švedska antimigrantska stranka Švedske demokrate, koja je na poslednjim izborima 2014. godine osvojila 13 odsto glasova, taj postotak će povećati na 19,2 odsto, mada se prema nekim anketama očekivao rast i do 24 odsto.\nIzlazne ankete: Janša pobednik izbora u Sloveniji\nU Sloveniji su večeras u 19 sati zatvorena birališta na parlamentarnim izborima, a prema prvim izlaznim anketama, Slovenačka demokratska stranka nekadašnjeg premijera Janeza Janše, jasni je pobednik sa procenjenih 24,4 odsto glasova, prenosi STA.


M. K. 26. januara 2020. 07:03\nKineski predsendik Si Điping saopštio je da se zemlja nalazi u „teškoj situaciji“, dok su zdravstvene vlasti širom sveta bore da spreče pandemiju.\nNovi soj virusa, za koji se veruje da je nastao krajem prošle godine na ribljoj pijaci u centralnom kineskom gradu Vuhan gde su ilegalno prodavane divlje životinje, proširio se na druge kineske gradove, uključujući Peking i Šangaj, ali i na druge države – SAD, Tajland, Južnu Koreju, Japan, Australiju, Francusku i Kanadu, prenosi Rojters.\nKina je današ potvrdila 1.975 slučajeva pacijenata zaraženih novim virusom, dok je broj umrlih od posledica virusa porastao na 56, prenela je državna televizija ČTV.\nSrbi evakuisani iz Vuhana stigli u Beograd, Amerikanci evakuisali…\nNa desetine novih zaraženih korona virusom na „ukletom“…\nDomino-efekat iz Kine koji će da potrese svet\nOd koronavirusa umrlo 722 ljudi, skoro 35.000 obolelih, preminuli prvi…\nNovootkriveni virus korona, koji može da izazove upalu pluća sa smrtonosnim posledicama, još ima mnogo nepoznanica – od toga koliko je opasan do toga koliko se lako prenosi sa čcoveka na čoveka.\nKako je objasnila u saopštenju, zdravstveni sistem u Torontu obavešten je o prvom potvrđenom slučaju koronavirusa kod osobe koja se nedavno vratila iz Vuhana.\nU saopštenju se dodaje da se zaražena osoba nalazi u bolnici i da je njeno stanje stabilno, prenosi Rojters.\nSedam kineskih državljana prebačeno u bolnicu u Moskvi\nPrema preliminarnim podacima, svih sedam osoba su kineski državljani, prenosi TAS S pozivajući se na neimenovani izvor iz „medicinskih krugova“.\n„Večeras je sedam osoba hospitalizovano iz hotela u krugu Vojkovkij, a prema preliminarnim informacijama, oni su kineski drzavljani. Njima je dijagnostikovana visoka temperatura“, rekao je izvor agencije.\nAutobus pun kineskih turista iz Vuhana stigao na hrvatsku granicu\nAutobus pun kineskih turista iz Vuhana, grada iz kojega je krenula epidemija koronavirusa, danas nešto pre podneva stigao je na granični prelaz Bregana u Hrvatskoj, prenose mediji u regionu\nIndex Vijesti Na granici su dobili upute što činiti ako primijete simptome.\nGepostet von Index.hr am Samstag, 25. Januar 2020\nPrema informacijama koje poseduje Index, oni su na tlo Evrope doputovali avionom i to u Milano, odakle su autobusom stigli u Hrvatsku, a pre toga su u milanskoj vazdušnoj luci pregledani. Niko nije imao simptome bolesti.\nNa Bregani su zaustavljeni te su dobili uputstva šta moraju da učine ako primete simptome.\nKako saznaje „Index“, i vozač autobusa dobio je broj epidemiologa kome mora da se javi ako primeti da neko od putnika ima simptome koronavirusa.\nS događajem je upoznat i Hrvatski zavod za javno zdravstvo koji je ranije objavio uputstva za putnike koji idu u Kinu ili turiste, koji dolaze iz te zemlje.\nViše informacija biće objavljeno tokom jutra.\nPrema poslednjim podacima, od epidemije koronavirusa zaraženo je više od 1.300 ljudi, dok je 41 osoba umrla.\nSedmoro optuženih u Vijetnamu za smrt 39 migranata u…


DK: Tipsarević - Štepanek 6:0\nod Southwind taj Ned 19 Sep 2010 - 19:34\nU toku je peti odlučujući meč polufinalnog duela reprezentacija Srbije i Češke u Dejvis kupu.\nJanko Tipsarević dobio je prvi set rezultatom 6:0 protiv Radeka Štepaneka.\nPobedom Novaka Đokovića nad Tomašom Berdihom, Srbija je izjednačila na 2:2. Srpski teniser je savladao Čeha u četiri seta 4:6, 6:3, 6:2, 6:4 posle tri sata i 14 minuta. Posle dva dana, Češka je vodila rezultatom 2:1, pobede za goste su zabeležili Štepanek i dubl, dok je prvi poen za Srbiju osvojio Tipsarević.\nPrvi set meča Tipsarević – Štepanek protekao je u apsolutnoj dominaciji srpskog tenisera koji je odlično servirao, još bolje riternirao i bez izgubljenog gema rešio taj deo igre u svoju korist.


Oprečne reakcije zbog feminističke tetovaže iranske glumice\nFestival odeće u Teheranu\nSlavna iranska glumica Taraneh Alidusti našla se na meti kontroverznih reakcija u svojoj zemlji zbog fotografija na kojima se na njenoj podlaktici vidi tetovaža.\nAlidustijeva je glumila u filmu "Trgovac" iranskog reditelja Asgara Farhadija, koji je na ovogodišnjem Kanskom festivalu ovenčan nagradama za najbolji scenario i najbolju mušku ulogu, koju je odigrao Šahab Hoseini.\nTetovaža na ruci Alidustijeve prikazuje pesnicu u sredini simbola žene i fotografisana je na konferenciji za novinare u Teheranu, posle glumičinog povratka sa Festivala.\nPojedini iranski mediji preneli su da je fotografija montirana, drugi su optužili glimicu za feminizam, a ima i onih koji tvrde da se Alidustijeva, noseći takvu tetovažu, ustvari zalaže za abortus, koji je u Iranu zabranjen.\nGlumica je na svom nalogu na Tviteru napisala "Čuvajte svoj mir. Da, ja sam feministkinja" i "Feministkinja je osoba koja veruje u političku, društvenu i ekonomsku jednakost polova", što je dodatno podgrejalo kontroverze.\nOna nije želela da komentariše pisanje medija o njenoj tetovaži, rekavši samo da je to deo njenog privatnog života.\nTetovaže postaju sve popularnije u konzervativnom Iranu, naročito među sportistima, uprkos tome što je vlasti smatraju nemoralnim trendom koji je došao sa Zapada.\nTaraneh Alidusti je prošle godine kritikovala jednu reklamu za usisivač, čiji je slogan bio "Samo za žene", i navela da svi koji misle da je ta sprava namenjena isključivo ženama vređaju ne samo njih, već i "muškarce koji ih ne smatraju sluškinjama".


Danas je Međunarodni dan ljudskih prava - Sjajne Vesti\nAutor Vedran Martinović 10.12.2016 Nema komentara\nSJAJNE VESTI O MEĐUNARODNOM DANU LJUDSKIH PRAVA\nDanas se u Srbiji i u svetu obeležava Međunarodni dan ljudskih prava. Ovaj dan treba da nas podseti na načela jednakosti i ravnopravnosti među ljudima. Podetimo da su Ujedinjene nacije inicirale nužnost saradnje među državama radi rešavanja međunarodnih problema ekonomske, socijalne, kulturne ili humanitarne prirode. Takođe su inicirale i unapređivanje i podsticanje poštovanja prava čoveka i osnovnih sloboda za sve bez obzira na rasu, pol, jezik ili veru. To stoji u Poveljoi Ujedinjenih nacija 1945. godine, a pet godina kasnije, 10. decembra 1950. godine, UN su usvojile deklaraciju o ljudskim pravima.\nDeklaracijom je u prvi plan naglašeno da su ljudska prava univerzalna i da ne zavise od nacionalne, državne, ideološke, socijalne i kulturne pripadnosti. Takođe istaknuto je da se njome štite građanske, političke, ekonomske, socijalne i kulturne slobode. Prevashodno prava čoveka: na život i slobodu, pravo na dostojanstvo, pravo na privatnost, kao i na socijalnu sigurnost i udruživanje.\nMEĐUNARODNI DAN LJUDSKIH PRAVA U SRBIJI\nU Srbiji se među najugroženije kategorije kada je reč o preprekama u ostvarivanju osnovnih prava izdvajaju, Romi, žene, osobe sa invaliditetom i pripadnici LGBT populacije.\n– Dan prava čoveka\n– Međunarodni dan prava čoveka\n– Svetski dan ljudski prava\n– Svetski dan prava čoveka\nUredništvo „Sjajnih vesti“ poziva na poštovanje ljudskih prava svakog dana, a ne samo danas!\ntop vesti, sjajne vesti, srbija, ujedinjene nacije, medjunarodni dan ljudskih prava, deklaracija un, deklaracija o ljudskim pravima\nDanas je Međunarodni dan ljudskih prava postavio Vedran Martinović 10.12.2016


Slovenački ministar podneo ostavku zbog skandala - Svet - Dnevni list Danas\nPočetna » Svet » Slovenački ministar podneo ostavku zbog skandala\nSlovenačka vlada izgubila je danas trećeg ministra za nešto više od pet meseci ostavkom ministra za životnu sredinu Jura Lebena zbog skandala vezanog za izgradnju nove železnice.\n1Piše: Beta 27. februara 2019. 21.36 Izmenjeno: 21.42\nSlovenački mediji su 2018. otkrili da je ministarstvo infrastrukture izabralo ponudu duplo skuplji od najbližeg konkurenta bez očiglednih razloga. Minstarstvo je tada tvrdilo da je odluka bila zbog adminsitrativne greške i Leben je demantovao da je na bilo koji način umešan, optuživši podređene u ministarstvu.\nMeđutim, nedavno obelodanjeni imejlovi u slovenačkim medijima pokazali su da je bio uključen u proces koji je doveo do potpisivanja ugovora.\nkorupcija, ostavka, slovenijaBeograd\nDirektor Železnica Srbije podneo ostavku zbog "opstrukcije u radu"\n27. februara 2019. u 22.21\nMarjan Šarec slovenački premijer za svaku pohvalu , takvog Slo. nije imala odavno … on radi po onoj „ni po babi ni po stričevima neg …“ što narod ceni i poštuje


Beta\t27.04.2012 11:49\nOva odluka je deo šireg sporazuma čiji je cilj da se smire tenzije unutar američko-japanskog odbrambenog saveza, a koje su delimično rezultat snažnog otpora vojnom prisustvu SAD na Okinavi.\nOdluka, takodje, ukazuje na težnju administracije Baraka Obame da se američke snage šire nego do sada rasporede po azijsko-pacifičkom regionu u sklopu novih odbrambenih prioriteta SAD nakon decenije rata u Iraku i Avganistanu.\nSporazum je u glavnim crtama predstavljen u zajedničkom saopštenju koje su u petak objavili državna sekretarka SAD Hilari Klinton i američki ministar odbrane Leon Paneta i njihove kolege iz Japana.\nPozivajući se na "sve neizvesnije bezbednosno okruženje" u azijsko- pacifičkom regionu, oni su naveli da sporazumom žele da očuvaju "robustno" vojno prisustvo SAD kako bi obezbedili odbranu Japana.\n"Japan nije samo bliski saveznik, već i blizak prijatelj", rekao je Paneta u odvojenoj izjavi, u kojoj je izrazio želju za produbljenje prijateljstva i jačanje partnerstva.\nU zajedničkom saopštenju se ne spominju rokovi za povlačenje oko 9.000 marinaca sa Okinave, već se navodi da će se to desiti kada na Guamu i drugim lokacijama "bude odgovarajućih objekata za njihov prijem".\n1. Mozda se izmestaju jer u perspektivi upravo tu planiraju jedan zesci zemljotres...


- Nisu tačne informacije koje su se pojavile u pojedinim medijima da je taj čovek bio nezadovoljan zbog lečenja majke koja se u bolnici nalazi zbog infarkta. On je došao sa zahtevom da ona prekine lečenje, čak je imao i raspravu sa majkom tokom koje joj je rekao 'Naš sveštenik ti je zabranio da se lečiš!' Mislimo da nisu tačne priče da se to dogodilo zbog toga što su oni navodno pripadnici Jehovinih svedoka, jer, i ranije su se ovde lečili pripadnici te sekte ali nikada nisu odbijali lečenje, već samo nisu želeli da dobiju tuđu krv infuzijom - objašnjavaju lekari u KBC "Bežanijska kosa".\nIu drugim zdravstvenim ustanovama, nažalost, beleženi su prethodnih godina napadi na medicinare. Godine 2010. u sali za reanimaciju Kliničkog centra Srbije ujak pacijenta je fizički napao doktorku I. J. koja je zadobila prelom nosa i čašice kolena, a iste godine je nepoznati čovek napao na Novom Beogradu ekipu Hitne pomoći u Zemunu.\n"MEĐU REVAKCINISANIMA NEMA UMRLIH" Stručnjaci o najjačem oružju u borbi protiv pandemije: "Borimo se za dečka od 27 godina koji NIJE primio cepivo"


Selektor košarkaške reprezentacije Srbije Svetislav Pešić odredio je spisak kandidata za kontrolne treninge za seniorski tim, koji će se održati naredne sedmice u Beogradu. Kontrolni treninzi će se održati u Beogradu 18. i 19. oktobra, saopštio je Košarkaški savez Srbije.\nNa spisku selektora Pešića su: Mihailo Petrović (Partizan/Dunav Stari Banovci), Ilija Đoković (Borac Čačak), Marko Pecarski (Borac Čačak), Aleksa Radanov (Igokea), Dalibor Ilić (Igokea) i Stefan Đorđević (Igokea).\nPozvani su i Boriša Simanić (Mega), Mihailo Mušikić (Mega/OKK Beograd), Nikola Jović (Mega), Nikola Đurišić (Mega), Matija Belić (Mladost Zemun), Vojin Medarević (Dinamik), Marko Beslać (Vojvodina), Marko Pavićević (FMP), Arijan Lakić (Spars), Zoran Paunović (Podgorica) i Đorđe Pažin (Borac Banjaluka).\nFrancuska liga protiv Svetskog prvenstva na dve godine\nLiga je navela da je Svetsko prvenstvo svetsko nasleđe i da ga ne bi trebalo "banalizovati".\n"Bez prethodnih konsultacija, Fifa želi da donese odluku isključivo u njenom interesu, a čije je uticaj nepopravljivo negativan na nacionalne lige i klubove", stoji u saopštenju lige.\n"Razvoj fudbala ne zavisi samo od Svetskog prvenstva već i od domaćih prvenstava. U tom pogledu bilo bi bolje da Fifa potencira razvoj domaćih liga", stoji u saopštenju.\nDanska ministarka sporta Ane Halsboe Jorgensen istakla je da uprkos lošoj odluci o dodeli domaćinstva fudbalskog Svetskog prvenstva Kataru, nije rešenje bojkotovati turnir.Ona je gostujući na lokalnoj televiziji TV2 rekla da će selekcija ići na Svetsko prvenstvo, koje se održava naredne godine od 21. novembra do 18. decembra.\nSelekcija Danske plasirala se u utorak na Svetsko prvenstvo, nakon minimalne pobede nad Austrijom u Grupi F. Danska je do sada ostvarila svih osam pobeda u kvalifikacijama, bez primljenog gola.\nKatar se suočio sa kritikama zbog diskriminatornih zakona, kao i zbog loših uslova za rad migranata, koji rade na izgradnji infrastrukture pred Svetsko prvenstvo.\nNijedna zemlja nije se odlučila za bojkot, iako se Norveška suočava sa pozivima nekoliko klubova, uključujući Rozenborg i Tromso da to učini.\nZalivska zemlja je 2010. godine dobila domaćinstvo turnira, a Međunarodna fudbalska federacija (Fifa) je zatim pokrenula istragu zbog sumnji na korupciju. Istragom nisu pronađeni dokazi, koji bi Kataru oduzeli domaćinstvo.\nMozli i Partizan sporazumno raskinuli saradnju\nAmerički košarkaš Vil Mozli nije više član Partizana, saopštio je beogradski klub. Doskorašnji centar crno-belih i klub postigli su sporazum o prekidu saradnje, i 32-godišnji košarkaš je sada slobodan igrač.\nMozli je u Partizan došao pred početak sezone 2019/20., a prošle sezone je na 16 mečeva ABA lige prosečno beležio 6,5 poena i 5,8 skokova. Na 12 utakmica Evrokupa, Mozli je imao prosek od 4,4 poena i 4,7 skokova.\nSa crno-belima Mozli je osvojio ABA Superkup 2019. godine, i Kup "Radivoj Korać" prošle godine.\nŽivković srećan zbog gola\nFudbaler Partizana Marko Živković rekao je da je prelep osećaj postići gol za crno-bele i dodao da će ekipa pokušati da pobedi u svakoj utakmici do kraja sezone.\n"Često sam zamišljao kako dajem gol u Partizanu. Znao sam da će biti na ovaj način. Prelep osećaj. Zđelar je lepo video gde se nalazim i da lopta tu može da prođe. Iskoristili smo to i hvala mu. Dobiće čokoladu. Posvećujem gol svojoj porodici i najbližima", rekao je Živković za klupski sajt.\nPartizan je u sredu na svom terenu pobedio Trajal sa 3:0 i plasirao se u osminu finala Kupa Srbije. Osim Živkovića, strelac je bio i Kvinsi Menig, koji je postigao dva gola.\n"Imamo mnogo utakmica i trudim se, kad god dobijem šansu u rotaciji, da dam maksimum. Drago mi je da me saigrači vole, a najvažnije je da opravdam poverenje kada uđem u igru", dodao je Živković.\nU narednih mesec dana, crno-beli imaju težak raspored u prvenstvu, Kupu i Ligi nacija, a Živković je rekao da će ekipa u svakoj utakmici ići na pobedu.\n"Svaka utakmica je 'na život', posebno što ide loše vreme i tereni su teški. Do sada nismo imali problema i tako razmišljamo i dalje, da pobedimo sve do kraja", naveo je Živković.\nRodžers nije zainteresovan za trenerski posao u Njukaslu\nOtkako je prošle nedelje konzorcijum iz Abu Dabija kupio Njukasl spekuliše se da će trener crno-belih Stiv Brus dobiti otkaz, pominje se nekolicina kandidata, među kojima i Rodžers.\nBivši trener Liverpula i Seltika ne želi da ode, zadovoljan je u Lesteru i veruje da može mnogo toga da ostvari sa ekipom, preneo je Skaj.\nRodžers je u februaru 2019. godine preuzeo Lester i u dve sezone predvodio je klub do petog mesta na tabeli i do trofeja u FA kupu, pobedom protiv Čelsija 1:0 u maju.\nBrus je u poslednje dve sezone osvojio 13. i 12. mesto sa Njukaslom, a ovu sezonu u Premijer ligi ekipa je loše počela, nema pobedu u prvih sedam kola i pretposlednja je na tabeli sa tri boda.\nPedri do 2026. godine u Barseloni, otkupna klauzula milijardu evra\nFudbaler Barselone Pedri Gonzales produžio je ugovor sa klubom do 2026. godine.\nKako je saopštila Barselona, otkupna klauzula u ugovoru 18-godišnjeg fudbalera je milijardu evra. Klub nije saopštio koliku platu će primati Pedri, već da će on u petak potpisati ugovor.\nOn je izbio u prvi plan prošle sezone, kada je iz Las Palmasa prešao u Barselonu i bio jedan od njenih najboljih igrača.Odigrao je 53 utakmice za Barselonu, sa kojom je osvojio Kup kralja.\nTakođe, bio je i jedan od najvažnijih igrača reprezentacije Španije, sa kojom je stigao do polufinala Evropskog prvenstva ovog leta, dok je sa olimpijskim timom osvojio srebro na Igrama u Tokiju.\nU nedelju je zauzeo drugo mesto u Ligi nacija sa reprezentacijom Španije, posle poraza od Francuske u finalu 1:2.


NOA VIVO 4G Grey mobilni telefon cena, cene Srbija, prodaja Beograd Novi Sad Niš\nNOA VIVO 4G Grey mobilni telefon cene\nEPonuda nije internet prodavnica već Vam omogućava da brzo i lako nađete NOA VIVO 4G Grey mobilni telefon po najjeftinijoj ceni. Naš cilj je da kupci budu što bolje informisani o ponudi NOA mobilni telefon VIVO 4G Grey na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za NOA Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za NOA VIVO 4G Grey mobilni telefon sa PRODAVCEM. EPonuda ne može da garantuje potpunu tačnost specifikacije i slika za NOA VIVO 4G Grey mobilni telefon. Pre kupovine, podatke za NOA mobilni telefon VIVO 4G Grey proverite na sajtu PROIZVOĐAČA.


Kurs popravi svoju ocenu - kursevizasrednjoskolce.com\nZa učenike osnovnih i srednjih škola koji nisu zadovoljni svojom ocenom iz stranog jezika koji uče u školi i žele da je poprave, kreirali smo program koji će im u tome pomoći. Bez obzira da li se radi o engleskom, nemačkom, francuskom, ruskom, italijanskom, španskom, latinskom ili srpskom jeziku, u ponudi imamo paket od 5 individualnih časova u trajanju od po 75 minuta tokom kojih će se pažnja posvetiti isključivo onim sadržajima koji su neophodni za uspešno popravljanje ocene.\nKurs Popravi svoju ocenu učenicima će za kratko vreme omogućiti siguran i brz napredak u savladavanju gradiva željenog jezika zahvaljujući radu sa stručnim, strpljivim i posvećenim profesorima. Časovi tokom ovog kursa baziraće se na programu po kome učenici rade u školi, a profesori će prema potrebama učenika obezbediti sav ostali dodatni materijal neophodan za uspešno usvajanje gradiva.\nUkoliko to nivo znanja učenika dozvoljava, nastava će se u celosti odvijati na ciljnom jeziku, što će dodatno doprineti većoj sigurnosti učenika u sopstveno znanje i osloboditi ih u komunikaciji na ciljnom jeziku. Uz jasna objašnjenja, primere i mnogo vežbe, razrešiće se sve nejasnoće oko sadržaja koji se uče u školi, a učenicima omogućiti prevazilaženje ranijih poteškoća u usvajanju gradiva.\nNastava stranih jezika je individualnog tipa „1 na 1” – vi i vaš profesor.\npočetak nastave – u dogovoru sa polaznikom\ntermini nastave – u dogovoru sa polaznikom\nnastava se odvija na lokaciji - Vukov spomenik\nKurs Popravi svoju ocenu učenicima će za kratko vreme omogućiti siguran i brz napredak u savladavanju gradiva željenog jezika zahvaljujući radu sa stručnim, strpljivim i posvećenim profesorima. Časovi tokom ovog kursa baziraće se na programu po kome učenici rade u školi, a profesori će prema potrebama učenika obezbediti sav ostali dodatni materijal neophodan za uspešno usvajanje gradiva. Ukoliko to nivo znanja učenika dozvoljava, nastava će se u celosti odvijati na ciljnom jeziku, što će dodatno doprineti većoj sigurnosti učenika u sopstveno znanje i osloboditi ih u komunikaciji na ciljnom jeziku. Uz jasna objašnjenja, primere i mnogo vežbe, razrešiće se sve nejasnoće oko sadržaja koji se uče u školi, a učenicima omogućiti prevazilaženje ranijih poteškoća u usvajanju gradiva.\nTokom leta 2021. EQUILIBRIO – Obrazovni sistem odobrava akcijske cene specijalizovanog kursa Popravi svoju ocenu.\nPOPRAVI SVOJU OCENU:\nCENA SA POPUSTOM LETO - 2021:\npolaganje ulaznog testa\nPrijavite se na Kurs jezika Popravi svoju ocenu pozivom na: 069 31 22 253 (10h – 17h)\nIzaberite željeni kurs:- Kurs Popravi svoju ocenu


Novi Pazar spreman za Balkansko atletsko prvenstvo - iBalkan.net\nNovi Pazar spreman za Balkansko atletsko prvenstvo\n“Sve je spremno za održavanje najvećeg sportskog takmičenja u ovom trenutku u regionu, Balkanskog atletskog prvenstva čiji će domaćin biti Novi Pazar” – rekli su na konferenciji za medije prvi čovek Novog Pazara Nihat Biševac i direktor Atletskog saveza Srbije Slobodan Branković. Oni su obišli velelepni sportski objekat i istakli da će Prvenstvo Balkana u ovom gradu biti organizovano na vrhunskom nivou. U ponedeljak u Novi Pazar stiže i ministar omladine i sporta Vanja Udovičić kako bi se uverio da sve teče po planu i da će ovo biti najbolje organizovano balkansko atletsko takmičenje.\nGradonačelnik Novog Pazara Nihat Biševac ocenio je da je organizacija Prvenstva Balkana plod dobre saradnje lokalne samouprave sa ASS i Ministarstvom sporta, ali i nagrada za rezultate koji su novopazarski atletičari postizali na najvećim međunarodnim takmičenjima.\n“Ovo je idealna prilika za promociju Novog Pazara, ali i popularizaciju atletike i sporta. Idućeg vikenda bićemo centar atletike u ovom delu Evrope. Mi ćemo pokušati da to iskoristimo na najbolji način i da se predstavimo u najlepšem svetlu”, poručio je Biševac.\nOn je istakao da su svi smeštajni kapaciteti u novopazarskim hotelima popunjeni i da će deo učesnika zbog toga biti smešten u hotelima na Kopaoniku odakle će im biti obezbeđen prevoz za treninge i takmičenja.Osim takmičarskog dela, za učesnike ovog značajnog sportskog događaja biće organizovane brojne kulturno umetničke manifestacije, šetnje kroz grad i upoznavanje sa svim znamenitostima.\nDirektor Atletskog saveza Srbije (ASS) Slobodan Branković rekao je da su ljudi u Novom Pzaru napravilo odličan posao u saradnji sa ASS-om i resornim ministarstvom jer je pravi poduhvat prihvatiti organiziju velikog takmičenja a da atletski stadion još uvek nije bio završen.\nBranković je takođe istakao i da ovako velike događaje mogu bez problema da organizuju samo veliki gradovi poput Beograda i Novog Sada, i da se nada da će i Novi Pazar pokazati da to može.\nBranković je istakao da će publika biti u prilici da vidi mnoge osvajače medalja na evropskim i svetskim takmičenjima”.Balkansko prvenstvo u Novom Pazaru pratiće i uticajni atletski zvaničnici na čelu sa predsednikom Balkanske atletske federacije Dobromirom Karamarinovim i još uvek vladajućim evropskim rekorderom u skoku u dalj Robertom Emijanom iz Jermenije.\nIzvor odeljenje za informisanje Novog Pazara\nIzvor odeljenje za informisanje Novog Pazara Novi Pazar spreman za Balkansko atletsko prvenstvo Senad Senko Župljanin\nČetrdeset osnovnih i srednjih škola u Srbiji će uskoro dobiti besplatnu Wi-Fi konekciju


Arhiva - Informacije o održanim sednicama 2010.\nNaslovna » Arhiva » Informacije o održanim sednicama - 2010\nInformacije o održanim sednicama 2010. godine\nRepublička izborna komisije je, na sednici održanoj 30. aprila, usvojila Rešenje kojim se proglašava Izborna lista broj 6 GRUPA GRAĐANA "ZA LEPŠU BUDUĆNOST MITROVICE", koju je 30. aprila podnela Grupa građana "Za lepšu budućnost Mitrovice" za izbor odbornika Skupštine opštine Kosovska Mitrovica. Komisija je donela i Rešenje o ispunjenju uslova za određivanje predstavnika podnosioca ove izborne liste u prošireni sastav posebnog sastava Republičke izborne komisije i biračkih odbora za opštinu Kosovska Mitrovica.\nRepublička izborna komisija je razmotrila Izbornu listu za izbor odbornika Skupštine opštine Kosovska Mitrovica, koju je podnela Nova Srbija i utvrdila da je podnosilac liste, u skladu sa zaključkom Komisije, u celosti otklonio nedostatke ove izborne liste. Komisija je zatim usvojila Rešenje kojim se proglašava Izborna lista broj 7 NOVA SRBIJA - VELIMIR ILIĆ, koju je podnela politička stranka Nova Srbija za izbor odbornika Skupštine opštine Kosovska Mitrovica 28. aprila i koja je dopunjena po Zaključku Komisije od 29. aprila. Istovremeno, Komisija je donela Rešenje o ispunjenjeu uslova za određivanje predstavnika podnosioca ove izborne liste u u prošireni sastav posebnog sastava Republičke izborne komisije i biračkih odbora za opštinu Kosovska Mitrovica.\nRepublička izborna komisije je, na sednici održanoj 29.aprila, usvojila Rešenje kojim se proglašava Izborna lista broj 4 DEMOKRATSKA STRANKA SRBIJE - VOJISLAV KOŠTUNICA, koju je podnela Demokratska stranka Srbije za izbor odbornika Skupštine opštine Novo Brdo.\nKomisija je razmotrila Izbornu listu za izbor odbornika Skupštine opštine Kosovska Mitrovica, koju je podnela Nova Srbija. Pošto podnosilac Izborne liste nije dostavio dovoljan broj pravno valjanih overenih izjava birača koji podržavaju Izbornu listu, Republička izborna komisija je usvojila Zaključak kojim se nalaže Novoj Srbiji, podnosiocu Izborne liste kandidata za odbornike Skupštine opštine Kosovska Mitrovica, da najdocnije u roku od 48 časova od časa dostavljanja ovog zaključka otkloni nedostatak Izborne liste, i to tako što će RIK-u dostaviti najmanje 24 pravno valjanih overenih izjava birača koji svojim potpisima podržavaju Izbornu listu, sa spiskom tih birača u pisanoj i elektronskoj formi.\nSednici je predsedavao je zamenik predsednika Republičke izborne komisije Slavoljub Milenković.\n26. april 2010. godine\n90. sednica Republičke izborne komisije\nRepublička izborna komisije je, na sednici održanoj 26.aprila, većinom glasova usvojila Rešenje kojim se proglašava Izborna lista broj 4 POKRET ZA KOSOVSKU MITROVICU - DRAGAN SPASOJEVIĆ, koju je podnela Grupa građana "Pokret za Kosovsku Mitrovicu" za izbor odbornika Skupštine opštine Kosovska Mitrovica. Komsija je utvrdila da je ovlašćeno lice, u ime Grupe građana "Pokret za Kosovsku Mitrovicu", 22. aprila podnelo bklagovremenu i urednu izbornu listu kandidata za izbor odbornika.\nKomisija je razmotrila Izbornu listu za izbor odbornika Skupštine opštine Novo Brdo, koju je podnela Demokratska stranka Srbije. Pošto podnosilac Izborne liste nije dostavio dovoljan broj pravno valjanih overenih izjava birača koji podržavaju Izbornu listu, Republička izborna komisija je većinom glasova usvojila Zaključak kojim se nalaže Demokratskoj stranci Srbije, podnosiocu Izborne liste kandidata za odbornike Skupštine opštine Novo Brdo, da najdocnije u roku od 48 časova od časa dostavljanja ovog zaključka otkloni nedostatak Izborne liste, i to tako što će RIK-u dostaviti najmanje 35 pravno valjanih overenih izjava birača koji svojim potpisima podržavaju Izbornu listu, sa spiskom tih birača u pisanoj i elektronskoj formi.\nVećinom glasova, Republička izborna komisija usvojila je Rešenje kojim se proglašava Izborna lista broj 2 SRPSKA NAPREDNA STRANKA - TOMISLAV NIKOLIĆ, koju je podnela Srpska napredna stranka za izbor odbornika Skupštine opštine Novo Brdo. Komisija je utvrdila da je ovlašćeno lice, u ime Srpske napredne stranke, 23. aprila podnelo blagovremenu i urednu izbornu listu kandidata za izbor odbornika. Pored toga, doneto je Rešenje o ispunjenju uslova za određivanje predstavnika podnosioca ove Izborne liste u prošireni sastav posebnog sastava Republičke izborne komisije i biračkih odbora za opštinu Novo Brdo. To su Miladin Pantelić, diplomirani pravnik iz Beograda, opunomoćeni član i Nikola Selaković, diplomirani pravnik iz Beograda, zamenik opunomoćenog člana.\nRepublička izborna komisija je većinom glasova usvojila Rešenje kojim se proglašava Izborna lista broj 5 G 17 PLUS - MLAĐAN DINKIĆ, koju je podnela politička stranka G !/ plus za izbor odbornika Skupštine opštine Kosovska Mitrovica. Komisija je utvrdila da je ovlašćeno lice, u ime političke stranke G 17 plus, 24. aprila podnelo blagovremenu i urednu izbornu listu kandidata za izbor odbornika. Istovremeno, Komisija je donela Rešenje o ispunjenju uslova za određivanje predstavnika podnosioca ove Izborne liste u prošireni sastav posebnog sastava Republičke izborne komisije i biračkih odbora za opštinu Kosovska Mitrovica.\nRepublička izborna komisija jednoglasno je usvojila Rešenje kojim se proglašava Izborna lista broj 3 SOCIJALISTIČKA PARTIJA SRBIJE (SPS) - PARTIJA UJEDINjENIH PENZIONERA SRBIJE (PUPS) - JEDINSTVENA SRBIJA (JS) - IVICA DAČIĆ, koju je podnela Koalicija Socijalistička partiaj srbije (SPS) - Partija ujedinjenih penzionera Srbije (PUPS) - Jedinstvane Srbija (JS) za izbor odbornika Skupštine opštine Novo Brdo. Komisija je utvrdila da je ovlašćeno lice, u ime ove Koalicije, 26. aprila podnelo blagovremenu i urednu izbornu listu kandidata za izbor odbornika. Komisija je jednoglasno donela Rešenje o ispunjenju uslova za određivanje predstavnika podnosioca ove Izborne liste u prošireni sastav posebnog sastava Republičke izborne komisije i biračkih odbora za opštinu Novo Brdo.\n21. april 2010. godine\n89. sednica Republičke izborne komisije\nRepublička izborna komisija je na sednici održanoj 21. aprila jednoglasno usvojila Rešenje o imenovanju predstavnika Demokratske stranke, podnosioca Izborne liste broj 1 za izbor odbornika SO Kosovska Mitrovica, u prošireni sastav posebnog sastava RIK-a za opštinu Kosovska Mitrovica. Rešenjem je utvrđeno da Dejan Babić, diplomirani pravnik iz Beograda postaje opunomoćeni član posebnog sastava RIK-a, a Vladimir Stevović, diplomirani pravnik iz Beograda, zamenik opunomoćenog člana, kao predstavnici podnosioca Izborne liste broj 1 za opštinu Kosovska Mitrovica i Izborne liste broj 1 za opštinu Novo Brdo.\nRepublička izborna komisija je jednoglasno usvojila Rešenje o imenovanju predstavnikaSrpske napredne stranke, podnosioca Izborne liste broj 3 za izbor odbornika SO Kosovska Mitrovica, u prošireni sastav posebnog sastava RIK-a za opštinu Kosovska Mitrovica. Rešenjem je utvrđeno da Miladin Pantelić, diplomirani pravnik iz Beograda postaje opunomoćeni član posebnog sastava RIK-a, a Nikola Selaković, diplomirani pravnik iz Beograda, zamenik opunomoćenog člana.\nČlanovi RIK-a jednoglasno su usvojili i Odluku o naknadama i drugim troškovima vezanim za rad Republičke izborne komisije na sprovođenju izbora za odbornike SO Kosovska Mitrovica i SO Novo Brdo, raspisanim za 30. maj 2010. godine, Odluku o naknadama za rad na sprovođenju izbora za odbornike SO Kosovoska Mitrovica i SO Novo Brdo, raspisanih za 30. maj 2010. godine, Odluku o naknadama materijalnih i drugih troškova za određeno biračko mesto i Odluku o načinu obaveštavanja birača o vremenu i mestu održavanja izbora.\n16. april 2010. godine\n88. sednica Republičke izborne komisije\nNa sednici održanoj 16. aprila, Republička izborna komisija donela je Rešenje kojim se proglašava Izborna lista broj 1 Demokratska stranka - Boris Tadić, koju je podnela Demokratska stranka za izbor odbornika Skupštine opštine Novo Brdo. Komisija je utvrdila da je ovlašćeno lice, u ime predlagača - Demokratske stranke, 14. aprila podnelo blagovremenu i urednu izbornu listu kandidata za izbor odbornika. Pored toga, doneto je i Rešenje o ispunjenju uslova za određivanje predstavnika podnosioca ove izborne liste u prošireni sastav posebnog sastava Republičke iznorne komisije i biračkih odbora za opštinu Novo Brdo.\nNa ovoj sednici, Republička izborna komisija donela je i Rešenje o imenovanju predstavnika Demokratske stranke Srbije, podnosioca Izborne liste broj 2 za izbor odbornika Skupštine opštine Kosovska Mitrovica, u prošireni sastav posebnog sastava Republičke izborne komisije za Opštinu Kosovska Mitrovica.\nRešenjem Republičke izborne komisije utvrđeno je da Vukica Lončar postaje opunomoćeni član posebnog sastava RIK-a za Opštinu Kosovska Mitrovica, a Vesna Mizdrak, diplomirani pravnik iz Beograda, zamenik opunomoćenog člana, kao predstavnici podnosioca Izborne liste broj 2 Demokratska stranka Srbije - Vojislav Koštunica za izbor odbornika Skupštine opštine Kosovska Mitrovica.\n87. sednica Republičke izborne komisije\nNa sednici održanoj 14. aprila, Republička izborna komisija donela je Pravila o sastavu Republičke izborne komisije za sprovođenje izbora za odbornike Skupštine opštine Kosovska Mitrovica i Skupštine opštine Novo Brdo, raspisanih za 30. maj 2010. godine.\nRepublička izborna komisija donela je Rešenje kojim se proglašava Izborna lista broj 1 DEMOKRATSKA STRANKA - BORIS TADIĆ, koju je podnela Demokratska stranka za izbor odbornika Skupštine opštine Kosovska Mitrovica.\nRepublička izborna komisija usvojila je Rešenje kojim se proglašava Izborna lista broj 2 DEMOKRATSKA STRANKA SRBIJE - VOJISLAV KOŠTUNICA, koju je podnela Demokratska stranka Srbije za izbor odbornika Skupštine opštine Kosovska Mitrovica.\nU nastavku sednice, Republička izborna komisija usvojila je Rešenje kojim se proglašava Izborna lista broj 3 SRPSKA NAPREDNA STRANKA - TOMISLAV NIKOLIĆ, koju je podnela Srpska napredna stranka za izbor odbornika Skupštine opštine Kosovska Mitrovica.\nTakođe, članivi RIK-a su jednoglasno doneli rešenja o ispunjavanju uslova za određivanje predstavnika podnosioca izbornih lista u prošireni sastav posebnog sastava Republičke izborne komisije i biračkih odbora za opštinu Kosovska Mitrovica.\n8. april 2010. godine\n86. sednica Republičke izborne komisije\nRepublička izborna komisija je na sednici od 8. aprila razmatrala Uputstvo za sprovođenje izbora za odbornike Skupštine opštine Kosovska Mitrovica i Skupštine opštine Novo Brdo, raspisanih za 30. maj 2010. godine, sa obrascima za sprovođenje pojedinih izbornih radnji i Rokovnik za vršenje izbornih radnji u postupku sprovođenja izbora za odbornike Skupštine opštine Kosovska Mitrovica i Skupštine opštine Novo Brdo, raspisanih za 30. maj 2010. godine.\nČlanovi RIK-a su nakon duže rasprave većinom glasova usvojili Uputstvo za sprovođenje izbora za odbornike Skupštine opštine Kosovska Mitrovica i Skupštine opštine Novo Brdo, raspisanih za 30. maj 2010. godine, sa obrascima za sprovođenje pojedinih izbornih radnji.\nNakon kraće rasprave članovi RIK-a usvojili su jednoglasno Rokovnik za vršenje izbornih radnji u postupku sprovođenja izbora za odbornike Skupštine opštine Kosovska Mitrovica i Skupštine opštine Novo Brdo, raspisanih za 30. maj 2010. godine.\nRok za zaključenje biračkog spiska je do 14. maja 2010. godine u 24,00 časa; rok za utvrđivanje i objavljivanje konačnog broja birača u "Službenom glasniku RS" je 27. maj 2010. godine do 24,00 časa; rok za podnošenje izborne liste je do 14. maja 2010. godine u 24,00 časa; rok za utvrđivanje i objavljivanje zborne izborne liste u "Službenom glasniku RS" je najkasnije 19. maj 2010. godine u 24,00 časa i rok za utvrđivanje rezultata izbora u Republičkoj izbornoj komisiji i objavljivanje rezultata izbora u "Službenom glasniku RS" je do 31. maja 2010. godine u 20,00 časova.\n7. april 2010. godine\n85. sednica Republičke izborne komisije\nNa sednici održanoj 7. aprila, Republička izborna komisija donela je Odluku o sprovođenju izbora za odbornike Skupštine opštine Kosovska Mitrovica i Skupštine opštine Novo Brdo, raspisanih za 30. maj 2010. godine.\nRepublička izborna komisija je Odlukom prihvatila Zaključak Vlade od 6. aprila 2010. godine, kojim se predlaže Republičkoj izbornoj komisiji da preuzme nadležnost za sprovođenje izbora za odbornike Skupštine opštine Kosovska Mitrovica i Skupštine opštine Novo Brdo, raspisanih za 30. maj 2010. godine, kao i da donese uputstvo kojim će urediti postupak sprovođenja izbora.\nNa ovoj sednici, Republička izborna komisija usvojila je i izveštaje o izboru odbornika radi popune upražnjenih odborničkih mesta u skupštinama opština Orahovac i Kosovska Kamenica.\nRepublička izborna komisija je utvrdila da je Skupština opštine Kosovska Kamenica, na sednici održanoj 27. februara 2010. godine, konstatovala prestanak mandata odborniku Vojislavu Veličkoviću, sa Izborne liste Srpska radikalna stranka-Tomislav Nikolić. Sa iste izborne liste, Komisija je dodelila mandat odborniku Draganu Trajkoviću.\nRepublička izborna komisija je utvrdila da je na sednici Skupštine opštine Orahovac, održanoj 11. marta 2010. godine, konstatovan prestanak mandata odborniku Milenku Vučiću sa Izborne liste Socijalistička partija Srbije. Komisija je, sa iste izborne liste, dodelila mandat odbornika Gordani Šorić.\nSednici je predsedavao Slavoljub Milenković, zamenik predsednika Komisije.\nRepublička izborna komisija je na sednici od 26. marta jednoglasno usvojila Izveštaj o izboru narodnog poslanika radi popune upražnjenog poslaničkog mesta u Narodnoj skupštini Republike Srbije.\nU postupku izbora Komisija je utvrdila da je Narodna skupština 25. marta 2010. godine konstatovala da je sa Izborne liste Za evropsku Srbiju-Boris Tadić, prestao mandat narodnom poslaniku Milanu Đokiću, da mandat za to upražnjeno poslaničko mesto pripada Izbornoj listi Za evropsku Srbiju-Boris Tadić i na osnovu toga dodela mandat kandidatu Stevici Spajiću.\nU nastavku sednice Komisija je, takođe jednoglasno, usvojila izveštaje o izboru odbornika radi popune upražnjenih odborničkih mesta u SO Obilić, SO Orahovac i u Skupštini grada Prištine.\nU postupku izbora, Komisija je utvrdila da je SO Obilić, na sednici od 26. februara 2010. godine, konstatovala da je sa Izborne liste Socijalistička partija Srbije prestao mandat odborniku Petri Milošević, da mandat za to odborničko mesto pripada Izbornoj listi Socijalistička partija Srbije i na osnovu toga dodelila mandat odbornika kandidatu Žarku Stojanoviću.\nKomisija je utvrdila i da je SO Orahovac, na sednici održanoj 11. marta 2010. godine, konstatovala da je sa Izborne liste Demokratska stranka-Boris Tadić prestao mandat odborniku Tamari Stolić, da mandat za to odborničko mesto pripada Izbornoj listi Demokratska stranka-Boris Tadić i na osnovu toga dodelila mandat odbornika kandidatu Predragu Baljoševiću.\nKomisija je utvrdila da je Skupština grada Prištine, na sednici od 23. marta 2010. godine, konstatovala da je sa Izborne liste Srpska napredna stranka-Tomislav Nikolić prestao mandat odbornicima Dejanu Jevtiću i Bobanu Petroviću, da mandati za ova odbornička mesta pripadaju Izbornoj listi Srpska napredna stranka-Tomislav Nikolić i na osnovu toga dodelila mandate odbornika kandidatima Mirjani Jovanović i Danijelu Đošiću.\n12. mart 2010. godine\n83. sednica Republičke izborne komisije\nNa sednici održanoj 12. marta, Republička izborna komisija odlučivala je po Prigovoru birača Vladimira Kostića i Đorđa Dukića iz Beograda na Izveštaj Republičke izborne komisije o izboru narodnog poslanika radi popune upražnjenog poslaničkog mesta u Narodnoj Skupštini Republike Srbije od 11. marta 2010. godine. Prigovor nije usvojen.\nRepublička izborna komisija usvojila je Izveštaj o izboru odbornika radi popune upražnjenog odborničkog mesta u Skupštini opštine Lipljan. U postupku izbora, Komisija je utvrdila da je Skupština opštine Lipljan, na sednici 5. juna 2009. godine, konstatovala da je sa Izborne liste Demokratska stranka - Boris Tadić prestao mandat odborniku Goranu Arsiću i da mandat za upražnjeno odborničko mesto pripada ovoj izbornoj listi. Komisija je sa ove izborne liste odbornički mandat dodelila odborniku Mirjani Dimić.\nRepublička izborna komisija je na sednici održanoj 11. marta, razmotrila je Izveštaj o izboru narodnog poslanika radi popune upražnjenog poslaničkog mesta u Narodnoj skupštini Republike Srbije.\nU postupku izbora, Komisija je utvrdila da je Narodna skupština Republike Srbije, na sednici Prvog vanrednog zasedanja Narodne skupštine Republike Srbije u 2010. godini, održanoj 23. februara 2010. godine, konstatovala da je sa Izborne liste Srpska radikalna stranka - dr Vojislav Šešelj prestao mandat narodnom poslaniku Goranu Cvetanoviću.\nKomisija je utvrdila da mandat za ovo upražnjeno poslaničko mesto pripada Izbornoj listi Srpska radikalna stranka - dr Vojislav Šešelj i mandat narodnog poslanika dodelila kandidatu Lidiji Dimitrijević sa ove izborne liste.\nRepublička izborna komisija je na ovoj sednici, uz određene korekcije iznete u diskusiji, utvrdila tekst dopisa Agenciji za borbu protiv korupcije u vezi sa primenom Zakona o Agenciji za borbu protiv korupcije.\nRepublička izborna komisija usvojila je i Izveštaj o izboru odbornika radi popune upražnjenog odborničkog mesta u Skupštini Grada Prištine. U postupku izbora, Komisija je utvrdila da je Skupština Grada Prištine, na sednici 9. decembra 2009. godine, konstatovala da je sa Izborne liste Socijalistička partija Srbije - PUPS - JS - Grupa građana "Vidovdan" - Ivica Dačić prestao mandat odborniku Srđanu Vasiću i da mandat za upražnjeno odborničko mesto pripada ovoj izbornoj listi. Komisija je sa ove izborne liste odbornički mandat dodelila kandidatu Bogdanu Saviću.\n4. mart 2010. godine\nRepublička izborna komisija je na sednici održanoj 4. marta, razmatrala odgovor Agencije za borbu protiv korupcije o tome da li postoji sukob interesa kod funkcionera u Republičkoj izbornoj komisiji, koji je dostavljen na zahtev RIK-a.\nPovodom mišljenja Agencije da se odredba člana 82. Zakona o Agenciji za borbu protiv korupcije odnosi i na članove Republičke izborne komisije, u diskusiji je izneto više predloga i sugestija u cilju pojašnjenja nekih stavova Agencije, pa je dogovoreno da se do sledeće sednice Komisije sačini rezime iznetih predloga i sugestija i nakon toga uputi još jedan dopis Agenciji za borbu protiv korupcije.\n80. sednica Republičke izborne komisije\nNa sednici održanoj 3. marta, Republička izborna komisija razmotrila je Izveštaj o izboru narodnog poslanika radi popune upražnjenog poslaničkog mesta u Narodnoj skupštini Republike Srbije.\nU postupku izbora, Komisija je utvrdila da je Narodna skupština Republike Srbije, na Prvoj sednici Prvog redovnog zasedanja u 2010. godini, održanoj 2. marta 2010. godine, konstatovala da je sa Izborne liste Za evropsku Srbiju - Boris Tadić prestao mandat narodnom poslaniku Momčilu Spasiću.\nKomisija je utvrdila da mandat za ovo upražnjeno poslaničko mesto pripada Izbornoj listi Za evropsku Srbiju - Boris Tadić i mandat narodnog poslanika dodelila kandidatu Vladimiru Iliću, izabranom sa ove izborne liste.\nRepublička izborna komisija usvojila je i Izveštaj o izboru odbornika radi popune upražnjenih odborničkih mesta u Skupštini Grada Prištine. Komisija je utvrdila da je Skupština Grada Prištine, na sednici 22. februara 2010. godine, konstatovala prestanak mandata odbornicima Snežani Jovanović i Branimiru Stojanoviću, sa Izborne liste Srpska napredna stranka -Tomislav Nikolić. Komisija je sa ove izborne liste odborničke mandate dodelila kandidatima Ljubiši Karadžiću i Slaviši Ristiću.\n19. februar 2010. godine\n79. sednica Republičke izborne komisije\nRepublička izborna komisija je na Sedamdeset devetoj sednici, koja je održana 19. februara, usvojila Izveštaj o izboru odbornika radi popune upražnjenih odborničkih mesta u skupštinama opština Kosovo Polje, Vitina i Orahovac.\nRepublička izborna komisija je utvrdila da je Skupština opštine Kosovo Polje, na sednici 4. decembra 2009. godine, konstatovala prestanak mandata odborniku Milanu Kociću sa Izborne liste Srpska radikalna stranka -Tomislav Nikolić. Komisija je sa ove izborne liste odbornički mandat dodelila Sunčici Bojković.\nRepublička izborna komisija je, takođe, utvrdila da je Skupština opštine Vitina, na sednici 17. decembra 2009. godine, konstatovala prestanak mandata odborniku Zoranu Kojiću sa Izborne liste Grupa građana "Vidovdan"- Srećko Spasić. Komisija je sa ove izborne liste mandat odbornika dodelila Draganu Kociću.\nU postupku izbora odbornika radi popune upražnjenog odborničkog mesta u Skupštini opštine Orahovac, Republička izborna komisija utvrdila je da je ova opštinska skupština, na sednici 17. decembra 2009. godine, konstatovala prestanak mandata odborniku Žikici Stankoviću, sa Izborne liste Socijalistička partija Srbije. Komisija je ovaj mandat dodelila odborniku Mirku Miljkoviću, sa iste izborne liste.\nRepublička izborna komisija je, na Sedamdeset osmoj sednici, održanoj 27. januara, jednoglasno usvojila Izveštaj o izboru odbornika radi popune upražnjenih odborničkih mesta u Skupštini opštini Leposavić.\nKomisija je utvrdila da je Skupština opštine Leposavić, na sednici održanoj 12. januara 2010. godine, konstatovala da je sa Izborne liste Demokratska stranka - Boris Tadić prestao mandat odbornicima Branku Niniću i Stevici Vidosavljeviću, kao i da je sa Izborne liste SPS-PUPS-JS-PV-Ivica Dačić, prestao mandat odborniku Radošu Mihajloviću.\nTakođe, Komisija je utvrdila da mandati za ova uražnjena odbornička mesta pripadaju Izbornoj listi Demokratska stranka - Boris Tadić i Izbornoj listi SPS-PUPS-JS-PV-Ivica Dačić.\nNa osnovu utvrđenih činjenica, Komisija je dodelila mandate Biljani Bogdanović i Mini Nešović sa Izborne liste Demokratska stranka - Boris Tadić, a sa Izborne liste SPS-PUPS-JS-PV-Ivica Dačić, mandat je dodeljen Aleksandru Jablanoviću.\nIzabranim odbornicima izdata su uverenja o izboru za odbornika u Skupštini opštine Leposavić.\nSednici je predsedavao predsednik Republičke izborne komisije, Predrag Grgić.\n15. januar 2010. godine\nRepublička izborna komisija je na sednici, održanoj 15. januara 2010. godine, usvojila izveštaje o izboru odbornika radi popune upražnjenih odborničkih mesta u skupštinama opština Lipljan i Vitina.\nU postupku izbora, Komisija je utvrdila da je Okružni sud u Prištini 29. decembra 2009. godine doneo rešenje kojim je utvrđeno da je odbornicima u Skupštini opštine Lipljan Draganu Kostiću i Zoranu Mitroviću prestao mandat odbornika.\nRepublička izborna komisija je utvrdila da mandati za ova upražnjena odbornička mesta pripadaju Izbornoj listi Srpska radikalna stranka - Tomislav Nikolić, kao i da ovoj Izbornoj listi pripada jedan odbornički mandat, a da drugi odbornički mandat, na osnovu člana 48. stav 2 Zakona o lokalnim izborima, pripada Izbornoj listi Socijalistička partija Srbije - Slavko Janićijević. Na osnovu toga, Komisija je utvrdila da sa Izborne liste Srpska radikalna stranka - Tomislav Nikolić mandat odbornika treba da bude dodeljen kandidatu Sanji Stanojević, a sa Izborne liste Socijalistička partija Srbije - Slavko Janićijević kandidatu Milanu Dendi.\nU postupku izbora odbornika radi popune upražnjenog odborničkog mesta u Supštini opštine Vitina, Republička izborna komisija je utvrdila da je Skupština opštine Vitina, na sednici održanoj 3. oktobra 2009. godine konstatovala da je sa Izborne liste Demokratska stranka Srbije - Vojislav Koštunica prestao mandat odbornicima Zoranu Paviću i Ljubomiru Pržiću i da mandati za ova upražnjena odbornička mesta pripadaju ovoj Izbornoj listi. Komisija je utvrdila da se se sa Izborne liste Demokratska stranka Srbije - Vojislav Koštunica mandat odbornika dodeli kandidatu Nenadu Kojiću. Polazeći od utvrđenih činjenica, Komisija je, na osnovu člana 48. Zakon o lokalnim izborima i Zaključka Vlade od 4. septembra 2009. godine dodelila mandat odborniku Nenadu Kojiću.


Senad Mahmutović: Poseta Turskoj od izuzetne važnosti - Domaćinska kuća\nKuća » Događaji » Senad Mahmutović: Poseta Turskoj od izuzetne važnosti\nSenad Mahmutović: Poseta Turskoj od izuzetne važnosti\nIlustracija: Delegacija Srbije u Turskoj, foto: Senad Mahmutović\nU delegaciji koja je boravila u jednodnevnoj poseti Turskoj, a povodom održavanja treće sednice Visokog saveta za saradnju Srbije i Turske bio je državni sekretar u Ministarstvu poljoprivrede Senad Mahmutović. Posetu ocenjuje izuzetno važnom, a na marginama tog događajaja Mahmutović je imao i niz važnih sastanaka sa najvišim zvaničnicima Republike Turske.\nMahmutović je u izjavi za Dnevnik RTV Novi Pazar kazao da je izuzetno počastvovan što je kao nako ko dolazi iz Sandžaka bio član delegacije Vlade Republike Srbije koja je boravila u poseti Republici Turskoj i tom prilikom se pored predsednika Erdogana sastao i sa, kako je rekao, najznačajnijim ministrima. On naglašava da je čak 11 ministara Vlade Republike Tursko prisustvovalo sednici Saveta, predstavnici Parlamenta, TIKA-e, ali i brojni uticajni privrednici.\nMahmutović je imao bilateralni sastanak sa turskim ministrom poljoprivrede kao i sa ministrom spoljnih poslova Republike Turske Mevlutom Čavušogluom sa kojim je razgovarao o njegovoj nedavnoj poseti Novom Pazaru, prilikom otvaranja Generalnog konzulata Republike Turske u ovom gradu.\nTokom tih razgovora sveli smo utiske o toj poseti i razgovoru koje smo tada imali sa Rasimom Ljajićem. Takođe moram da prenesem pozdrave ministra unutrašnjih poslova Republike Turske koji prema Novom Pazaru i Sandžaku, svim njegovim građanima, gaji jedan poseban odnos. Pored toga bilo mi je veliko zadovoljstvo da razgovaram sa predstavnicima Ministarstva infrastrukture Turske o značajnim infrastrukturnim projektima u Sandžaku koji se odnose na izgradnju autoputeva ali i regionalnih putnih pravaca, te da od njih čujem pohvale za njhovog kolegu, državnog sekretara u Ministarstvu infrastrukture Republike Srbije Enesa Buhića na račun njegovog kompletnog angažmana i vođenje pomenutih projekata” kazao je Mahmutović.\nPrevPrethodnaZa poljoprivredu u 2022. godini 10 miliona dinara\nSledećaObratite pažnju na ova pčelinja društvaSledeći


BBC: Da li je posle 20 godina moguće POMIRENJE SRBIJE I NATO?\nKako se približava dve decenije od NATO bombardovanja, deluje da bi se u vazduhu moglo osetiti pomirenje, piše danas britanski Bi-Bi-Si u tekstu pod nazivom "Sada svi zajedno: Srbija i NATO ostavili bombardovanje iza sebe", povodom održavanja civilne vežbe Srbije i Alijanse o upravljanju posledicama vanrednih situacija.\nPredsednik Srbije Aleksandar Vučić rekao je za Bi-Bi-Si, kako navodi britanski javni servis, da oseća da je vreme za Srbiju da preispita negativna osećanja prema NATO.\n"Mislim da je sve to zbog emotivnih pitanja - uglavnom zbog 1999. godine i pitanja Kosova. To je nešto na čemu moramo da radimo - i to je nešto što ćemo raditi u budućnosti. Mislim da ćemo nakon nekog vremena, morati da postavimo stvari na racionalnije osnove. I to će se dogoditi", rekao je Vučić.\nPodsećajući da se himna NATO ne čuje često u Srbiji, Bi-Bi-Si napominje da je ona ove nedelje ođekivala u Mladenovcu jer je Srbija po prvi put bila domaćin velikih vežbi predvođenih NATO, ali ističe da Srbi nisu zaboravili "akcije NATO" 1999. godine.\n"Druge bivše jugoslovenske zemlje možda su se pridružile NATO, ali se javno mnjenje u Srbiji i dalje snažno protivi tome", napominje britanski javni servis.\nBi-Bi-Si primećuje da su Vučić i generalni sekretar NATO Jens Stoltenberg uspravno stajali dok je intonirana himna, dok se iza njih nalazio amblem u kojem su spojene srpska zastava i logo NATO-a, te smatra da bi ta scena "mogla biti šok za one koji Beograd smatraju vernim saveznikom Moskve".\nBritanski servis, međutim, napominje da Srbija dugo vodi politiku vojne neutralnosti, a da njeni vojnici redovno učestvuju u vežbama koje orgaizuju i Rusija i NATO.\n(FOTO) PREVRNUTI AUTOMOBILI, POVREĐENI NA SVE STRANE: NATO i MUP Srbije pokazali kako zajedno rade u vanrednim situacijama\nVučić sa Stoltenbergom na vojnoj vežbi: Srbija ostaje vojno neutralna, ali će sarađivati sa NATO\nPodseća i da je generalni sekretar NATO Jens Stoltenberg rekao da je partnerstvo sa Srbijom postalo još važnije, ali ističe da je pitanje da li je Srbija spremna da prihvati bliže odnose sa NATO.\nKako navodi, šetnja Beogradom, gde se mogu videti murali i grafiti protiv NATO, potvrđuje da je sećanje na bombardovanje i dalje bolno za mnoge ljude.\nPrenosi i izjavu direktora Beogradskog instituta za evropske studije Miše Đurkovića, koji smatra da se teško može videti promena stavova.\n"Nakon 2000, zemlje NATO nastavile su da vode opštu regionalnu politiku ovde veoma zasnovanu na dvostrukim standardima. LJudi dolaze do veoma logičnog zaključka da NATO ne radi mnogo stvari, koje bi poboljšale njihov pogled na Zapad", kaže Đurković.\nS druge strane, navodi Bi-Bi-Si, ima onih koji su ubeđeni da je neizbežno da će Srbija nastaviti da se kraće dalje ka Zapadu, imajući u vidu da su pregovori o njenom pristupanju EU u toku.\nJedna od njih je i direktroka Centra za ervoatlanske studije Jelena Milić, koja kaže da "svi možemo mnogo da dobijemo".\n"Zemlja se približava političkom Zapadu, za sada vojno neutralna, ali uz proces EU integracija koji bi mogao da dovede do demokratskog nadzora nad vojskom. Ali najvažnije, presecanje ključnog puta ruskog uticaja u regionu", rekla je Milić.\nBi-Bi-Si navodi da bi se vežba Srbije i NATO o upravljanju posledicama vanrednih situacija pre bi se mogla shvatiti zdravo za gotovo, nego kao znak bilo kakve promene lojalnosti.\n"Ali kako se približava 20. godina od bombardovanja NATO, deluje da bi se u vazduhu moglo osetiti pomirenje, pre nego uzajamne optužbe", zaključuje britanski javni servis.\nVučić sa Lukašenkom: Prijateljski razgovor, cilj razmena "teška" 500 MILIONA DOLARA\nPovodom najave da će se sledeće nedelje u Briselu održati samo tehnička runda razgovora Beograda i Prištine uz izostavljnje pitanja Zajednice srpskih opština sa agende, u Briselu kažu da su ”datumi i agenda” iskučivo u rukama dve strane koje pregovaraju.\nSalih Mustava izručen je Hagu i smešten u pritvorsku jedinicu Specijalizovanih veća Kosova u Hagu, potvrđeno je u četvrtak uveče iz te institucije.


Džonsonov plan za Bregzit – udarac Britaniji od 90 milijardi dolara | NS Reporter\nDžonsonov plan za Bregzit – udarac Britaniji od 90 milijardi dolara\nDatum: 31 октобра, 2019\nLONDON – Ugledni britanski tink-tenk centar kritikovao je sporazum o Bregzitu premijera Borisa Džonsona, zaključivši da će britanska ekonomija biti manja za 3,5 odsto u narednoj deceniji nego kad bi ostala u Evropskoj uniji. U studiji Nacionalnog instituta za ekonomska i društvena istraživanja (NIESR) navodi se da će sporazum naneti udarac Velikoj Britaniji od 70 milijardi funti (90 milijardi dolara), prenosi agencija AP.\nIstraživači kažu da perspektive Ujedinjenog Kraljevstva pomračuju politička i ekonomska neizvesnost i poručuju da ne očekuju da će “privredna aktivnost biti podstaknuta odobravanjem vladinog predloga sporazuma o Bregzitu”.\nNjihovo dugoročno predviđanje zasnovano je na pretpostavci da će Britanija napustiti blok sa sporazumom o slobodnoj trgovini sa EU nakon tranzicionog perioda koji će trajati do 2021. godine, pri čemu će pregovarati o novim sporazumima sa drugim zemljama.\nEvropa: Austrijska vojska uvela obavezu vakcinacije\nOrban: Brisel je napao Mađarsku, decu moramo zaštititi


Bilijar kao antistres terapija - Moj Enterijer – Kupatila, Nameštaj, Kuhinje, Garniture...\nStres je jednako čest kao i svaki drugi svakodnevni osećaj. Međutim, ako se ovaj mehanizam aktivira previše lako, ili kada ima previše njegovih uzročnika istovremeno, neprimetno može “zakopati” vaše mentalno i fizičko zdravlje i postati veoma štetan. Zato je poznat kao “tihi ubica”, jer dok problem deluje relativno mali s polja, lako uzrokuje ozbiljne probleme kao što su bolesti srca, visok krvni pritisak, dijabetes i pitanja mentalnog zdravlja, poput depresije.\nLjudi imaju različite tolerancije na stres - od konflikta koji izaziva paniku, do blago stimulišućeg osećaja, pa je iz tog razloga veoma važno da shvatimo i naučimo kako da se opustimo. Sigurno će vam ponuditi listu “proverenih” lekova kako biste smanjili stres u mesecima pred vama.\nNije isključeno da ćete provesti mnoge besane noći zbog nekog stresa, ne znajući da postoje mnoge alternative za antidepresive, ali...\nDa li ste znali da je igranje bilijara savršena antistres terapija?\nPostajete razboritiji i staloženiji!\nTokom kriza na poslu možete postati razumniji ako igrate bilijar. Budući da ćete se koncentrisati na igru, dobro ćete razmišljati. Smireno delovanje je ono o čemu vas uči ova igra i zaista ćete benefite osetiti odmah.\nDok igrate bilijar neophodni su vam neki mentalni matematički proračuni i procene, kao što su osnovna fizika i geometrija. U isto vreme ćete dobro uskladiti koordinaciju ruku i očiju. Ako želite da imate oštriji um, uz povećanje koordinacije vaših očiju i ruku, za bilijarskim stolom ćete primenjivati mnogo kalkulacija, što će znantno pospešiti vaša razmišljanja.\nBilijar pomaže u fokusiranju\nIgranje bilijara zahteva veliku koncentraciju i fokus. Vaša sposobnost da se usredsredite na zadati cilj je bitna za postizanje sreće i postizanje ciljeva. U bilijaru, igrači moraju da se fokusiraju na svoje mete, ugao sopstvenog tela i ugao pod kojim će se bela kugla pomeriti kada pogodi ciljanu kuglu.\nOmogućava istezanje i ravnotežu\nIgranje bilijara zahteva mnogo više istezanja nego što to osoba uobičajeno čini. Potrebno je da se igrači savijaju preko stola da bi došli do željene kugle, a željeni ugao zahteva od igrača da bude umereno fleksibilan, posebno u složenim potezima. Bilijar takođe poboljšava ravnotežu, jer igra zahteva da stojite na jednoj nozi u određeno vreme, podstičući stabilnost.\nPomaže u izgradnji kontrole\nIstraživanja su pokazala da pojedinci koji se bave sportovima kao što je bilijar nemaju paniku usred neke krize. Razboritost onih koji igraju igre koncentracije, kakva je bilijar, uči ih da razmišljaju jasno i logično, omogućujući im da ispitaju najrelevantnije činjenice i detalje ohrabreni da se upuste u akciju bez ikakve histerije.\nUmesto da stres lečite opasnim lekovima na koje se lako možete “navući”, šta mislite o tome da nabavite Fusion sto, i postanete ozbiljni ovisnik ove igre koja je zabavna, opuštajuća i iznad svega lekovita?\nUkoliko želite bilijarski sto sa dvostrukom funkcijom, koji u isto vreme može da posluži i kao trpezarijski ili conference sto u vašoj kancelariji, možete pozvati Fusion Tables na 063 778 00 88.\nkonvertibilni stolovi za bilijar\nPROČITAJTE SLEDEĆI TEKST: Sofa inspirisana drvenim brodskim trupom


Etleboro.org - NEŠIĆ ODLUČAN, ČLANSTVO SE KOLEBA Na vrhu DNS sve jasno, još se čekaju odbori\nVisegrad Live 21.10.2020. 10:50\nIdok je Nešić odlučan da na nivou BiH i Srpske djeluje samostalno, izvan dosadašnje koalicije, situacija u opštinskim odborima je nešto drugačija. Mnogi lokalni odbori već su se izjasnili da ne žele mijenjati dosadašnji kurs i da žele ostati u koaliciji sa SNSD. S druge strane, ima i onih koji su o»»»\nHaber Bosnia ed Erzegovina 21.10.2020. 09:29\nPredsjednik DNS i poslanik u Parlamentu BiH Nenad Nešić zvanično je istupio iz Kluba poslanika “Srpski klub”, čime je potvrdio svoju namjeru da raskine sve odnose s dojučerašnjim koalicionim partnerima. Dok je Nešić odlučan da na nivou BiH i Srpske djeluje samostalno, izvan dosadašnje koalicije, si»»»\nBlic Srpska Republika Srpska 21.10.2020. 07:37\nPredsjednik DNS i poslanik u Parlamentu BiH Nenad Nešić zvanično je istupio iz Kluba poslanika “Srpski klub”, čime je potvrdio svoju namjeru da raskine sve odnose s dojučerašnjim koalicionim partnerima. I dok je Nešić odlučan da na nivou BiH i Srpske djeluje samostalno, izvan dosadašnje koalicije, »»»\n21.10. 10:50 NEŠIĆ ODLUČAN, ČLANSTVO SE KOLEBA Na vrhu DNS sve jasno, još se čekaju odbori Visegrad Live\n21.10. 09:29 NEŠIĆ ODLUČAN, ČLANSTVO SE KOLEBA Na vrhu DNS sve jasno, još se čekaju odbori Haber\n21.10. 07:37 NEŠIĆ ODLUČAN, ČLANSTVO SE KOLEBA Na vrhu DNS sve jasno, još se čekaju odbori Blic Srpska


Potpisani prvi ugovori iz Abu Dabi fonda – Mladi Nikšića\nPotpisani prvi ugovori iz Abu Dabi fonda\nMinistar poljoprivrede i ruralnog razvoja Petar Ivanović i predstavnici četiri crnogorske kompanije potpisali su danas prve ugovore o dugoročnom kreditiranju razvojnih projekata u oblasti poljoprivrede iz Razvojnog fonda Abu Dabija.\nIvanović je ugovore potpisao sa vlasnicima kompanija Milkraft, Mesopromet, “Goranović” i Vektra Jakić, Draganom Burićem, Hilmijom Francom, Đorđijem Goranovićem i Draganom Brkovićem.\nIvanović je, nakon potpisivanja, kazao da se danas otvara jedno novo poglavlje kada je u pitanju poljoprivreda.\n“Osnovni cilj ovog projekata jeste da otvorimo nova radna mjesta, podstaknemo proizvodnju i koliko god možemo realizujemo supstituciju uvoza domaćom proizvodnjom”, rekao je Ivanović.\nOn je dodao da je minimalni iznos kreditnih sredstva milion USD, a maksimalni tri miliona USD.\n“Kredit se daje u dolarima i vraća se u dolarima. Sve četiri firme su dobile iznos od tri miliona USD. Sredstva će se povlačiti nakon što se obezbijede odgovarajući kolaterali, odnosno nakon što dobijemo obezbijeđenje u skladu sa ugovorom koji je potpisan”, objasnio je Ivanović.\nKamatna stopa na godišnjem nivou je 2,5 odsto, rok vraćanja kredita je 17 godina, a grejs period četiri godine.\n“U ovom momentu imamo 32 aplikacije od kojih smo više nego pola morali da odbjemo, jer se ova sredstva ne mogu koristiti za vraćanje prethodnih dugova niti za rješavanje pitanja likvidnosti, već isključivo za razvojne i nove projekte”, saopštio je Ivanović.\nOn je naveo da se među prva četiri potpisnika ugovora nalaze tri kompanije iz sjevernog dijela Crne Gore.\n“Mislim da je to konkretan pokazatelj odnosa Vlade prema sjevernom dijelu države. To istovremeno stvara i obavezu svih korinsika kredita i građana iz sjevernog dijela da uzvrate novim radnim mjestima i većom proizvodnjom”, poručio je Ivanović.\nAmbasador Ujedinjenih Arapskih Emirata (UAE) u Crnoj Gori, Hafsa Al Ulama, koja je prisustvovala svečanom potpisivanju ugovora, kazala je da je to kamen temeljac za naredni rad.\n“Ovo je dokaz jake veze između dvije države i jedan od katalizatotra za pokretanje proizvodnje u Crnoj Gori. Podrška se fokusira na sjeverni dio Crne Gore i stvaranje novih poslova i poboljšanje cjelokupne industrije i poljoprivrede”, kazala je Al Ulama.\nUgovori su, kako je podsjetila, dodijeljeni kompanijama koje se bave prerađivanjem mesa i mlijeka, kao i drvnom industrijom.\n“Drago nam je što će UAE biti uvoznik tih proizvoda”, rekla je Al Ulama.\nBurić je kazao da je zadovoljan što će kompanija Milkraft sada biti partner sa Crnom Gorom.\n“Sigurno ćemo biti broj jedan u regionu”, saopštio je Burić.\nFranca je rekao da je ugovor o kreditu jedan veliki podsticaj i podstrek za nova zapošljavanja i modernizaciju i proširivanje kapaciteta.\n“Trudiću se da na najbolji način opravdam ova kreditna sredstva koja smo dobili pod povoljnim uslovima”, poručio je Franca.\nGoranović je rekao da će njegova kompanija kreditna sredstva od Abu Dabi fonda iskoristiti za proširenje proizvođačkih kapaciteta, sa posebnim akcentom na izvozne aktivnosti.\n“U narednom periodu poboljšaćemo aktivnosti sa primarnim poljoprivrednim proizvođačima. U ovom momentu naša kompanija ima saradnju sa dvije hiljade primarnih poljoprivrenih proizvođača”, kazao je Goranović.\nCilj je, kako je dodao, da se meso koje se proizvode u Crnoj Gori pretvori u finalni proizvod i da se prodaja lansira prema turističkoj privredi, sa posebnim akcentom za izvoz.\n“Naša kompanija će u narednom periodu ojačati konkurentsku sposobnost da proširi izvozna tržišta, jer u ovom momentu izvozimo u četiri države”, rekao je Goranović.\nBrković je ocijenio da je važno što je Vlada prepoznala i krenula u podršku razvoju industrijske proizvodnje, jer ozbiljne ekonomije, kako je rekao, nema bez industrijske proizvodnje bez izvoza.\n“Vektra Jakić je jedan od najvećih drvnih kombinata ne samo u Crnoj Gori nego i u regionu. Sredstva ćemo iskoristi za završetak jedne fabrike koja je već četiri godine čekala na izlazak njenog proizvoda na međunarodno tržište”, kazao je Brković.\nOn je naveo da je kompanija već spremna da od maja izvozi na tržište UAE koje je, kako smatra, jako rigorozno i zahtjevno.\nMinistarstvo je krajem avgusta ove godine, u saradnji sa Razvojnim fondom Abu Dabija i crnogorskim Investiciono razvojnim fondom (IRF), objavilo javni poziv za kreditiranje razvojnih projekata u poljoprivredi, vrijedan 50 miliona USD.\nMinistarstvo poljoprivrede je, uz podršku IRF-a i Razvojnog fonda Abu Dabija, pokrenulo projekat pod nazivom Podrška Abu Dabija razvoju poljoprivrede Crne Gore (ADMAS), čiji je cilj povećanje standarda proizvodnje i prerade, jačanje konkurentnosti i doprinos održivoj upotrebi prirodnih resursa i poboljšanju životnog standarda u ruralnim oblastima.\nRaspoloživa sredstva po javnom pozivu iznose 50 miliona USD, a on će biti stalno otvoren do povlačenja navedenog iznosa.\nProsječna plata u novembru 482 eura\nSjutra skup u Pljevljima


ZAKONI O PLANIRANJU I IZGRADNJI I OZAKONJENJU OBJEKATA: Gradnja objekata za koje nije pribavljena odgovarajuća građevinska dozvola je zabranjena i predstavlja krivično delo. Ukoliko je takav objekat izgrađen nakon novembra 2015. godine nije ga moguće ozakoniti\nSvakoga dana bar u jednom od medija osvane neka priča o nelegalno podignutom objektu čija se gradnja nastavlja čak i kada inspekcije utvrde da investitor nema papire i da mora sve sagrađeno da sruši.\nSudeći i samo po naslovima iz prethodnih nekoliko meseci, u izgradnju bez papira ne ulaze ljudi koji obezbeđuju sebi krov nad glavom, nego i investitori čiji se identitet obično skriva.\n- Bez dozvola, niču zgrade na po pet, šest spratova, grade se na sve strane i najpre na elitnim lokacijama, poput diplomatske kolonije u okolini stadiona Crvene zvezde, pa sličnog objekta na Banovom brdu, u ulicama Maršala Birjuzova, Svetog Nikole, Prizrenskoj, Nebojšinoj, dr Ivana Ribara, Koste Račanina, Vodovodskoj, Višnjićevoj, Kladovskoj Ustaničkoj... sve do poslednjeg u nizu apsurda - Pančićevom vrhu na Kopaoniku, koji je u zoni visoke zaštite. Ali to nije jedini slučaj da se radi u zaštićenim područjima, prirodnim parkovima i rezervatima, jer divlji objekti niču i na Goliji, Zlatiboru, Staroj planini. Izmeštaju se bez dozvola čak i vodotokovi radi izgradnje malih hidrocentrala - kaže Goran Rodić iz Građevinske komore Srbije.\nI sve to uprkos novim zakonima, značajnom napretku u proceduri izdavanja građevinskih dozvola i tvrdnjama da "više ni cigla neće moći da se ugradi bez dozvole". Otvoreni su čak i telefoni na koje građani mogu da prijave nelegalno gradilište, inspekcije, od republičke do lokalnih, po nekoliko puta izlaze na teren ali jedino što mogu da utvrde nakon što su naložili obustavu radova je da zgrada i dalje "dobro napreduje", a da se iskidana žuta traka koja označava zabranu, valja između šuta i naslaganog materijala. Prema zakonu, inspekcije obično pokrenu proceduru koja podrazumeva podnošenje krivične prijave, čime se njihova uloga završava, a loptica prebacuje pravosuđu. I tu obično sve staje. Rodić ističe da je upravo to slaba karika koja omogućava da se divlji objekti nekažnjeno množe.\n- Većina tih problematičnih investitora oslanja se na prethodna iskustva da država nerado ruši sagrađeno kao i da je spremna "još samo ovaj put" da uvede opštu amnestiju. Međutim, ćutanje pravosuđa ukazuje da je u takvim situacijama uvek reč o nečijoj zoni interesa koji su toliko moćni da mogu da zaustave procedure. Zato ćemo se sa problemom bespravne gradnje, divljih objekata koji su unakazili i prestonicu i sve atraktivne destinacije u Srbiji, suočavati sve dok se prvih nekoliko građevinara ne nađe u zatvoru zbog gradnje bez dozvole. Zakon to propisuje još od 2002. godine, ali ja ne znam nijedan slučaj investitora koji je zbog nelegalne gradnje otišao u zatvor. A dok se to ne desi, divlji objekti će nastaviti da niču - zaključuje Rodić.\nPrema rečima konsultanta za investicije Mahmuda Bušatlije, novi zakon samo je "šminkanje" prethodnog zakona, a naglašava da je sadašnja verzija otvorila veće mogućnosti za manipulaciju.\n- Tačno je da su ranije investitori išli čak na 80 šaltera kako bi prikupili dokumentaciju potrebnu uz zahtev za dobijanje dozvole. Sada se predaje samo zahtev, dokument da je lokacija regulisana i eventualno urbanistički uslovi a šalteri između sebe pribavljaju sve ostalo. Problem je, međutim, što ostali propisi koji regulišu rad državne administracije nisu tome prilagođeni, neki od njih čak i zabranjuju komunikaciju među institucijama. U tako nesređenom sistemu, dozvole se ipak izdaju, ali je pitanje kako - kaže Bušatlija i dodaje da divlju gradnju podstiče i to što se efekti Zakona o ozakonjenju objekata ("Sl. glasnik RS", br. 96/2015) nikako ne vide, pa je logika investitora da "ako država nije uspela da to pitanje reši do sada, zašto i oni ne bi nastavili sa prethodnom praksom".\nIzvor: Vebsajt Danas, M. N. Stevanović, 13.12.2017.


U Tirani samit Procesa Brdo-Brioni, susret Tačija i Mogerini\nPredsednik Kosova Hašim Tači otputovao je za Tiranu gde će prisustvovati samitu Procesa Brdo-Brioni, inicijative koju su 2013. pokrenule Hrvatska i Slovenija kako bi se ubrzalo približavanje regiona Evropskoj uniji (EU).\nKako je saopšteno iz njegovog kabineta, Tači će se danas sastati sa visokom predstavnicom Evropske unije za spoljne poslove Federikom Mogerini sa kojom će razgovarati o evropskoj perspektivi Kosova i procesu dijaloga između Kosova i Srbije.\nUčešće na dvodnevnom skupu najavili su predsednici zapadnobalkanske šestorke koja učestvuje u Procesu Brdo-Brioni, članovi Predsedništva BiH Milorad Dodik, Šefik Džaferović i Željko Komšić, predsednici Crne Gore Milo Đukanović i Srbije Aleksandar Vučić, dok učešće odlazećeg predsednika Severne Makedonije Đorga Ivanova još nije potvrđeno.\nI Tači i Vučić prethodno su otkazali učešće sastanku lidera Zapadnog Balkana u okviru drugog dana biznis foruma EBRD-a u Sarajevu.\nPremijer Kosova Ramuš Hardinaj, komentarišući samit u Tirani u sredu, kazao je da postoji osnovana sumnja da su Vučić, Tači i premijer Albanije Edi Rama vodili razgovore o podeli Kosova.\n“To je osnovana sumnja koju ne mogu da potvrdim, ali ona postoji, i sumnja se da su ti razgovori vođeni pod vođstvom Mogerini. Nadam se da će sada da se izvine jedni drugima zbog izgubljenog vremena sebi ali i svojim narodima“, kazao je Haradinaj na jednoj debati u Prištini.\nIz kosovskog pokreta Samoopredeljenje najavili su protest u Tirani zbog dolaska Vučića i Dodika.\nPročitajte: Skup protiv pekara u Borči\nDomaćini dvodnevnog skupa su predsednici Hrvatske i Slovenije Kolinda Grabar Kitarović i Borut Pahor, zajedno sa albanskim predsednikom Iljirom Metom.\nKao specijalni gosti na samit dolaze Federika Mogerini i poljski predsednik Andžej Duda čija je zemlja domaćin narednog samita Berlinskog procesa početkom jula u Poznanju.


Dok se čeka odluka o Cvijoviću, njegov sin koji je uhapšen u istoj akciji osuđen je i robija u Češkoj već sedam meseci. U saopštenju Specijalnog suda u Beogradu se precizira da je krivično vanpretresno veće suda donelo rešenje kojim je potvrdilo optužnicu Tužilaštva za organizovani kriminal protiv Cvijovića i Pavlova zbog izvršenja krivičnog dela udruživanje radi vršenja krivičnog dela. Protiv ovog rešenja okrivljeni i njihovi branioci mogu izjaviti žalbu Apelacionom sudu u Beogradu, u roku od tri dana od dana prijema rešenja.\nRadoslav Cvijović, zvani Cvika , optužen za šverc kokaina, u javnosti je dobio ime novosadski Eskobar, dok su ga prijatelji zvali Vatrogasac zbog škole koju je završio\nRASKRINKANI U ČEŠKOJ\nIme Radoslava Cvijovića u medijima pominjalo i pre deset godina, konkretno u akciji "Morava", kada je uhapšen zbog nezakonitog posedovanja pištolja "zbrojevka" i 22 metka, i još tada je bio označen kao jedan od najvećih novosadskih narko-dilera.\nIpak, pre godinu i po dana odjeknula je vest da je Tužilaštvo za organizovani kriminal, u saradnji sa BIA i SBPOK i kolegama iz Češke raskrinkalo međunarodnu organizovanu kriminalnu grupu koja je zapadnu Evropu snabdevala kokainom. U Češkoj su na primopredaji sa četiri kilograma kokaina uhapšeni Cvijovićev sin Branislav, Josip Capik i Branislav Bikić, dok su u Srbiji uhapšeni organizator ove kriminalne grupe Radoslav Cvijović i njegov zet Slavko Pavlov, teniski trener koji živi i radi u nemačkom gradu Ulmu. Kasnije u toku dana u Češkoj su po dojavi srpskog tužilaštva pronađena još četiri kilograma kokaina koja je trebalo da budu transportovana ka Mađarskoj. Tako je ukupna vrednost zaplenjene droge oko 320.000 evra. Iste večeri u Novom Sadu policija je pretresla Cvikinu kuću, u kojoj je uhapšen sa svojim zetom. Pretresena su još četiri stana i kuća, a jedinica za finansijske istrage proveravala je sefove i račune. Kod pripadnika ove kriminalne grupe pronađeno je u Češkoj i Srbiji još 100.000 evra, a oduzeti su i automobili "mercedes", "audi" i "porše panamera", koji je pripadao Pavlovu.\nKako je "Blic" tada otkrio, kokain je dopreman iz Južne Amerike u Holandiju, gde su ga pripadnici grupe preuzimali u količinama od nekoliko kilograma. Odvozili su ga u Nemačku u Ulm, gde je živeo Slavko Pavlov. Iz Ulma su kokain razvozili dalje po narudžbama drugih dilera, uglavnom po Češkoj, Nemačkoj, Italiji, Austriji, Slovačkoj i Mađarskoj. Prvobitno su bili usmereni ka Italiji, ali su to promenili u poslednja dva meseca pre hapšenja i kokain su odvozili samo ka centralnoj Evropi, jer je između ostalog tamo skuplji. Prema podacima iz istrage, od prodaje 50 kilograma kokaina u zapadnoj Evropi mesečno su dobijali čak dva miliona evra.\nBLIZAK SA CRNOGORCIMA, POVEZIVAN SA GRUPOM "AMERIKA"\nNeposredno nakon Cvikinog hapšenja tadašnji direktor policije Milorad Veljović saopštio je "da je u Novom Sadu uhapšen jak ogranak crnogorske dilerske mafije", a posebno je istakao ime Radoslava Cvijovića. Takođe, kako je "Blic" tada pisao, Cviko je bliske i prijateljske odnose održavao sa Branislavom - Branom Mićunovićem i Rajkom - Rajanom Lučićem, sa kojim deli vlasništvo nad pojedinim nekretninama u Novom Sadu. Sa Lučićem i sada pokojnim Ratkom Butorovićem - Batom Kankanom, došao je u Novi Sad pre četvrt veka. Radoslav Cvijović Cviko u medijima je povezivan i sa grupom "Amerika". Međutim, za to nije bilo dokaza zbog kojih bi bio procesuiran.\nPRIJATELJSTVO SA KOSMAJCEM, ČUMETOM I KANKANOM\nNešto više od godinu dana nakon hapšenja, u decembru prošle godine, "Blic" je ekskluzivno objavio da su uhapšeni u Češkoj osuđeni - Cvijović mlađi je osuđen na devet godina zatvora i 110.500 evra novčane kazne, a slične kazne dobili su i njegovi uhapšeni saradnici: Capik na 8,5 godina i 4.000 evra, a Bikić na šest godina zatvora i 11.500 evra novčane kazne.


POGLAVLJE 23: Završene javne konsultacije u pogledu revidiranja Akcionog plana za ovu oblast\nPostavio Yucom - 17/06/2020 Mediji\nMinistarstvo pravde Republike Srbije obavestilo je 5. juna 2020. godine Radnu grupu Nacionalnog konventa o Evropskoj uniji za Poglavlje 23 o završetku konsultativnog procesa povodom izmene Akcionog plana za Poglavlje 23. Radnoj grupi dostavljen je Izveštaj o javnim konsultacijama sa NKEU koji se odnosi na drugi ciklus konsultacija, a po zahtevu grupe i poslednja verzija Akcionog plana za Poglavlje 23. Kako navode iz Ministarstva Akcioni plan upućen je na mišljenje državnim organima u okviru procedure za usvajanje.\nRadna grupa apeluje na Vladu da ne usvaja ovaj dokument od strateške važnosti za proces pristupanja Evropskoj uniji ukoliko ga dobije na usvajanje pre održavanja parlamentarnih izbora. Budući da je Vladi istekao mandat i nema pun legitimiteta za donošenje bitnih odluka po budućnost zemlje, dokument ne bi trebalo usvajati sada, kada već nije usvojen u prethodnih 18 meseci. Takođe, nema jasnih podataka da li je finalni nacrt Akcionog plana za Poglavlje 23 Ministarstvo pravde slalo Evropskoj komisiji na komentare, iako je na radnim sednicama to isticano kao naredni korak pre usvajanja. Smatramo da je potrebno pribaviti komentare Evropske komisije na poslednju verziju revidiranog Akcionog plana, kao i postaviti dokument na internet stranicu zbog transparentnosti i uvida javnosti, kao što je bilo učinjeno sa prvim nacrtom dokumenta.\nU pogledu kvaliteta samog konsultativnog procesa, NKEU podseća da je Ministarstvo pravde sa Radnom grupom NKEU konsultacije započelo u februaru 2020. godine. U dva ciklusa rasprave održano je 5 radnih sednica, čime je obnovljena saradnja sa Ministarstvom pravde nakon dužeg prekida. Radna grupa uputila je preko 150 komentara na dokument u drugom ciklusu konsultacija. Upućeni komentari u velikoj meri poklapaju se i sa zamerkama koje je Evropska komisija imala na prvi nacrt dokumenta. U tehničkom smislu ukupan procenat prihvaćenih komentara iz drugog ciklusa je 44.2%, delimično prihvaćenih 4.9%, a neprihvaćenih 45.4% od konkretnih komentara na tekst, dok opšti komentari, koji su od suštinskog značaja za pravac reformi u oblasti vladavine prava, pri kojima radna grupa ostaje, nisu ni razmatrani.\nKao pozitivan rezultat javnih konsultacija ističemo usvajanje velikog broj komentara civilnog društva i unapređenje aktivnosti koje se odnose na slobodu medija, zabranu diskriminacije i procesne garancije. Međutim, za radnu grupu izrazito je zabrinjavajući odnos prema razmatranju komentara na deo Akcionog plana za Poglavlje 23 koji se odnosi na pravosuđe. Iako je prikazan veliki procenat prihvaćenosti predloga, pojedini bitni predlozi nisu u celosti uneti u novi tekst Akcionog plana ili nisu adekvatno uneti, čime se menja njihova suština. Dodatno, kada je reč o komentarima civilnog društva za deo koji se odnosi na borbu protiv korupcije, procenat komentara koji nisu prihvaćeni je skoro 70%.\nRadna grupa NKEU za Poglavlje 23 smatra problematičnim što veliki deo, navodno prihvaćenih komentara, suštinski nije prihvaćen u predloženom obliku. Ovakav pristup dovodi u pitanje učešće u budućim konsultacijama pojedinih članica radne grupe, u želji da se izbegne da im se pripišu izmena koje nisu predložile ili usled konstantnog odbijanja komentara stručnjaka za oblast pravosuđa i borbe protiv korupcije.\nZbog svega navedenog podsećaju da smisao konsultacija sa civilnim društvom nije da se tehnički poštuje forma, već da se suštinski i u dobroj veri prihvati stručno mišljenje. Pozivamo Ministarstvo pravde da se u tom duhu razmotre komentari RG NKEU za Poglavlje 23 za delove dokumenta koji se odnose na pravosuđe i borbu protiv korupcije, posebno u pogledu izrade teksta amandmana na deo Ustava o pravosuđu i dobijanje mišljenja Venecijanske komisije, pristupa informacijama od javnog značaja i prevencije korupcije u javnim nabavkama.


Direktor ŽRS pisao radnicima: Prestanite s tužbama, zaustavićete sve vozove – mojKontakt portal – Radio Televizija Kontakt\nDirektor ŽRS pisao radnicima: Prestanite s tužbama, zaustavićete sve vozove\nSavanović navodi da je otvoreno pismo namijenjeno prvenstveno dijelu radnika koji još nisu svjesni teške ekonomske situacije u kojoj se nalaze “Željeznice Republike Srpske”.\n“O posljedicama višegodišnjeg nedomaćinskog poslovanja zasnovanog na nerealnim osnovama upoznao sam sve radnike još u avgustu 2011. godine i pozvao ih na razumijevanje i odgovorno ponašanje u cilju sprečavanja daljeg propadanja Društva”, navodi Savanović u otvorenom pismu.\nOn ističe da je Uprava nastojala da uštedama i racionalnim upravljanjem troškovima umanji negativne efekte manjeg priliva sredstava i istovremeno izvršava obaveze prema dobavljačima kako bi “Željeznice” nastavile da vrše svoju djelatnost.\nSavanović navodi da se nije moglo značajno uticati na gubitke akumulirane godinama unazad, ali su se donosile odluke koje su za rezultat imale smanjivanje gubitka iz poslovanja.\n“U periodu opšte ekonomske krize morali smo isposlovati sertifikat za Operacije i ECM kako bi naši vagoni mogli vani da zarađuju. S obzirom da nismo mogli računati na veći priliv sredstava, a postojeća nisu bila dovoljna da pokriju rashode, morali smo troškove smanjivati, vodeći računa da ne ugrozimo osnovnu djelatnost”, navodi Savanović.\nU pismu je navedeno da najveći trošak u poslovanju predstavljaju obaveze prema radnicima, ali nisu otpuštali radnike tražeći i unutar tog troška moguće rezerve ne ukidajući njihova prava.\n“Donijeli smo odluku da se topli obrok isplaćuje u bruto iznosu 185 KM, nakon provedene ankete u kojoj se 67 odsto vas koji imate pravo izjasnilo da pristaje na to kako bi topli obrok mogao biti redovno isplaćivan. Efekti takve odluke su dodatne uštede u visini jedne bruto plate na godišnjem nivou, što je, uz značajne uštede na gorivu, nabavkama i svemu na čemu su mogle biti ostvarene ublažilo tešku finansijsku situaciju i omogućilo da se sredstva usmjere na servisiranje obaveza i redovne plate”, navodi Savanović.\nUprkos tome što je za protekle četiri godine grant umanjen za 28.000.000 KM, a po osnovu povećanja poreza i doprinosa, više je uplaćeno 20.000.000 KM, Savanović ističe da su “Željeznice” isplatile tri zaostale plate koje se redovno isplaćuju svakog mjeseca, kao i naknade za “kilometar”, prevoz i topli obrok u bruto iznosu 185 KM, a izmiruju se i obaveze prema Poreskoj upravi i fondovima.\nSa Poreskom upravom i Fondom PIO, navodi Savanović, postignut je dogovor o pojedinačnim uplatama za radnike koji ostvaruju pravo na penziju kako bi je primali u punom iznosu.\n“Da brinemo o svojim radnicima pokazali smo i onda kad je to bilo najpotrebnije, dodjelom pomoći nakon poplava. Dakle, i pored manjih prihoda, zbog umanjenja granta i većih rashoda po osnovu povećanja poreza i doprinosa, a ne treba zaboraviti ni štete zbog štrajkova, poplava i klizišta, uspijevali smo da redovno izmirujemo plate i ostale naknade, plaćamo dobavljače, izmirujemo druge obaveze i vlastitim sredstvima saniramo posljedice vremenskih nepogoda”, navodi Savanović.\nOn dalje ističe da se Uprava nije zaduživala, osim kredita od 10.000.000 KM za izmirenje naslijeđenih obaveza prema Željeznicama FBiH, poreza i doprinosa, koji uskoro ističe i kredita dobijenog od Vlade Srbije od 10.000.000 evra po vrlo povoljnim uslovima, od kojih je 8.000.000 evra iskorišteno za nabavku novih, rekonstrukciju i remont teretnih vagona.\n“Nažalost, dio vas nije shvatio napore Uprave da, u okviru smanjivanja troškova, u realne okvire svede i izdvajanja za topli obrok, ne oduzimajući vam to pravo, kako ne bismo mnogo ranije došli u situaciju da kasne plate i ostala primanja. Tužbe za kojima ste posegnuli došle su na naplatu i ukoliko se od njih ne odustane, uslijediće blokada računa i nemogućnost funkcionisanja sistema, što nas može odvesti u stečaj”, ističe Savanović.\nOn navodi da svaki radnik mora biti svjestan posljedica i spreman da vrlo brzo /nakon naplate/ neće biti, ne samo toplog obroka, nego ni plata.\nSavanović predlaže da se prestane sa daljim utuživanjem, a sve radnike koji su tužili, dobili rješenja ili ih čekaju, poziva da od tužbi odustanu, a kako dalje navodi, Društvo je spremno da snosi troškove sudskih postupaka kako radnici nebi pojedinačno bili na šteti.\n“Odluka je na svakom od vas, a ja vas pozivam da budete savjesni, pazite na bezbjednost, efikasno koristite radno vrijeme, čuvate željezničku imovinu i utičete na sprečavanje krađa, jer su `Željeznice` naše, a kakve ćemo ih ostaviti budućim generacijama zavisi od svih nas i naših odluka”, navodi Savanović u otvorenom pismu upućeno radnicima.\nBesplatna škola plivanja za invalide\nHeroj: Masažom srca i vještačkim disanjem oživio psa (VIDEO)


FABRIANO PAPIR COPY A4/80gr PASTEL CIPRIA 500L - Idealno.rs\nPočetna / Kancelarija i škola / Papir i papirna konfekcija / Papir / FABRIANO PAPIR COPY A4/80gr PASTEL CIPRIA 500L\nFotokopir papir A4 80gr Copy 3 500L, Fabriano\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za FABRIANO PAPIR COPY A4/80gr PASTEL CIPRIA 500L i izberi najbolju. Papir iz kategorije Papir i papirna konfekcija je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda FABRIANO PAPIR COPY A4/80gr PASTEL CIPRIA 500L i vidi da li ti odgovara ili pogledaj druge proizvode brenda FABRIANO. Opis i tehnički podaci proizvoda FABRIANO PAPIR COPY A4/80gr PASTEL CIPRIA 500L se mogu razlikovati od onih u internet prodavnici u kojoj obavljaš kupovinu. FABRIANO PAPIR COPY A4/80gr PASTEL CIPRIA 500L je dostupan u prodavnici po ceni, koja je navedena pored svakog prodavca u meniju "Prodavnice".\nGarantne uslove za FABRIANO PAPIR COPY A4/80gr PASTEL CIPRIA 500L proveri u prodavnici u kojoj nameravaš da obaviš kupovinu. Slika za FABRIANO PAPIR COPY A4/80gr PASTEL CIPRIA 500L je simbolična, zato se pre kupovine u prodavnici uveri da je proizvod isti.


Vesti online / Vesti / Društvo / Da li će Mali biti šef kabineta Brnabićeve?\nSiniša Mali se nada novoj poziciji\n- Ne bih se bavio spekulacijama, bavim se stvarima koje vidite, završetak investicija koje smo započeli i pokretanje nekih novih investicija u našem gradu. To mi je važno i time se bavim - rekao je Mali, koji je danas otvorio saobraćajnicu za pristup Prokopu.\n* "Mali više neće biti gradonačelnik"\n- Mislim da će sigurno imati dobre rezultate na novom poslu - rekao je Mali.\nUpitan da li bi bio šef njenog kabineta, on je ponovio da je Brnabićeva sjajna osoba koja će dobro obavljati svoj posao, "a ko će biti njen šef kabineta, to je valjda i njena odluka" i da on ne bi o tome spekulisao.\nNa pitanje da li bi pristao na tu funkciju ako bi mu bila ponuđena, Mali je ponovio da ne bi da ulazi u spekulacije dodavši da je već "odlazio sa funkcije gradonačelnika desetak puta, a da su ga videli na mestu guvernera NBS, novog direktora ’Etihada‘ u Londonu, ambasadora u UAE".\n- Ko god da bude čiji god šef kabineta, saradnja Vlade i Beograda mora da se nastavi - zaključio je Mali.\nSRBIJA Slavi jubilej Delte i svoju slobodu?


Pokrenuta izgradnja Aviv Parka Zvezdara - Beobuild\nObjekat maloprodajnog centra na Zvezdari prostiraće se na bruto 13.000 kvadrata (GLA 11.500m2), sa hipermarketom na 2.500 kvardata i brojnim drugim prodavnicama i sadržajima na četri etaže. U okviru objekta će se nalaziti i takozvani food court sa restoranom na poslednjem spratu. Za razliku od pančevackog Aviv parka na otvorenom, ovo je zatvoren gradski centar, a podrazumeva i podzemnu garažu sa preko 200 parking mesta i još oko 50 mesta na otvorenim parkinzima. Pošto u ovom kraju grada nema modernih objekata ovakvog tipa, a nalazi se u blizini velikih stambenih zona na Konjarniku i u Ustaničkoj, zakupci pokazuju značajno interesovanje. Do sada je ugovoren zakup za 80% prostora novog centra.\nIzgradnja komercijalnog objekta je samo prva faza, jer je projekat razvijan kao komercijalno-stambeni kompleks. Prema najavama investitora, u narednoj fazi biće izgrađeno rezidencijalno krilo u okviru iste arhitektonske celine. Planirana je izgradnja dva objekta sa 70 stambenih jedinica da komplementiraju razvoj bloka i njegovih funkcija. Za sada nema više informacija o stambenom delu, ni kada bi druga faza mogla tačno da počne, ali postoji dobra šansa da i taj deo bude pokrenut naredne godine.\nRokovi su ostali nepromenjeni, pa se otvaranje ovog maloprodajnog centra očekuje na jesen 2015. godine.\nMapa - Aviv Park Zvezdar\nAviv Park Zvezdara - prikaz\nAviv Park Zvezdara - gradilište


Ostale vesti, 25.01.2018, 10:30 AM\nSa narednim izdanjem Windows 10 operativnog sistema, čije je objavljivanje zakazano za april-maj 2018., Microsoft planira da omogući korisnicima uvid u telemetrijske podatke koje kompanija prikuplja sa svakog uređaja.\nKompanija je saopštila da će početi da testira novu funkciju u sklopu Windows Insiders programa.\nMicrosoft planira da na Windows Store objavi aplikaciju koja je nazvana Windows Diagnostic Data Viewer. Ova aplikacija je već dostupna preko Windows Store ali samo za Windows Insajdere. Ona će omogućiti korisnicima da filtriraju podatke prikupljene sa njihovih uređaja.\nIz Microsofta su objasnili da će aplikacija pružati korisnicima informacije o prikupljenim podacima kao što su:\nOpšti podaci, kao na primer naziv operativnog sistema, verzija, ID uređaja, klasa uređaja itd.;\nPovezivanje uređaja i konfiguracija kao što su svojstva i mogućnosti uređaja, preference i postavke, periferije i informacije o mreži uređaja;\nPodaci o proizvodu i uslugama, koji pokazuju stanje, performanse i pouzdanost uređaja;\nPodaci o korišćenju uređaja, operativnog sistema, programa i usluga;\nPodaci o instaliranim programima i istoriji instaliranja i informacije o ažuriranju uređaja;\nAplikacija Windows Diagnostic Data Viewer neće dozvoliti korisnicima brisanje podataka. Njena svrha je da pomogne vlasnicima računara i sistem administratorima da saznaju koji se podaci prikupljaju, i da zbog privatnosti, eventualno nađu načine da onemoguće da se neki od njih prikupljaju.\nOva aplikacija je nastavak politike sa kojom je Microsoft otpočeo prošle godine kada je kompanija obećala da će biti otvorenija kada je u pitanju privatnost korisnika.\nProšle godine, ovo je rezultiralo ekranom "Choose privacy settings for your device", koji se pojavljuje pre instalacije (pre ažuriranja) u kome je moguće izabrati podešavanja privatnosti. Korisnicima je data mogućnost da izaberu između dve opcije - potpunog i osnovnog prikupljanja podataka. Microsoft je objavio kakvi se podaci prikupljaju u okviru ova dva plana, i to je bio prvi put da je kompanija bila jasna kada je reč o telemetrijskim podacima koje prikuplja.\nMeđutim, iako Microsoft postaje transparentniji u odnosu na podatke koje prikuplja, kompanija ipak ne nudi mogućnost potpunog onemogućavanja prikupljanja podataka. Kao razlog iz Microsofta navode to što su podaci koje kompanija tako prikuplja ključni za poboljšanje operativnog sistema Windows 10 i brzo rešavanje problema sa prijavljenim greškama, i da bez toga Windows 10 ne bi bio onakav kakav je danas.